qundao/data-zh-poetry huggingface dataset:
赠段万顷
作者：晁补之
朝代：宋
体裁：古风

美人窈窕家南国，可与副笄亲黍稷。平生寂莫凤将雏，惭愧木桃犹报璧。石城三桨为谁催，万里清江凌不测。王门酒肉傲胜诡，岂有邹阳仍下客。危词欲洗大夫冤，千载独怀吾祖贤。不量腹小文籍博，颇似井蜺轻饮川。丈夫趣舍无南北，情亲非为墙屋连。子真正用卧谷口，乃有高名諠日边。胸中傀磊契何所，自笑柴愚得参鲁。借令好问忘足茧，狐腋岂堪黄犬补。吾身栎社真寄耳，趣取无用安足数。无心俎几彘盘辱，拳曲不羞人厌睹。土山出火石为融，羲和当午车隆隆。通渠束带过者寡，乃独葛巾终日同。倾囷倒廪用饷我，我为牙羽陈编钟。蝉声入耳廪节改，别我整骖无愧容。
赠段万顷
作者：晁补之
朝代：宋

美人窈窕家南国，可与副笄亲黍稷。
平生寂莫凤将雏，惭愧木桃犹报璧。
石城三桨为谁催，万里清江凌不测。
王门酒肉傲胜诡，岂有邹阳仍下客。
危词欲洗大夫冤，千载独怀吾祖贤。
不量腹小文籍博，颇似井蜺轻饮川。
丈夫趣舍无南北，情亲非为墙屋连。
子真正用卧谷口，乃有高名諠日边。
胸中傀磊契何所，自笑柴愚得参鲁。
借令好问忘足茧，狐腋岂堪黄犬补。
吾身栎社真寄耳，趣取无用安足数。
无心俎几彘盘辱，拳曲不羞人厌睹。
土山出火石为融，羲和当午车隆隆。
通渠束带过者寡，乃独葛巾终日同。
倾囷倒廪用饷我，我为牙羽陈编锺。
蝉声入耳廪节改，别我整骖无愧容。
赠王推官允中
作者：晁补之
朝代：宋

我生譬天星，睍睆但空誉。学经羞轮扁，常恐老窜句。南游上会稽，弱冠肆远步。便当期汗漫，如鸟铩修羽。入宫又独晚，谣诼遭众嫭。坐令平生交，室冷毡不具。君公墙东客，清鉴美无度。风期山水意，千载见此遇。定疑丹青仙，方我以痴顾。岂繄才自疏，阅世真异趣。伐柯理无远，要以一马喻。古人本不死，方寸有佳处。三年禹河曲，日见车马渡。何知谢剥啄，黄土衣易污。无人尚有子，独载城下路。功名喧口实，簪组托肺腑。请看瓶罂满，取踬病不去。脱黏窥本初，须子遗所寓。怵迫倦东西，林间尚宽裕。
赠王推官允中
作者：晁补之
朝代：宋

我生譬天星，睍睆但空誉。
学经羞轮扁，常恐老窜句。
南游上会稽，弱冠肆远步。
便当期汗漫，如鸟铩修羽。
入宫又独晚，谣诼遭众嫮。
坐令平生交，室冷毡不具。
君公墙东客，清鉴美无度。
风期山水意，千载见此遇。
定疑丹青仙，方我以痴顾。
岂繄才自疏，阅世真异趣。
伐柯理无远，要以一马喻。
古人本不死，方寸有佳处。
三年禹河曲，日见车马渡。
何知谢剥啄，黄土衣易污。
无人尚有子，独载城下路。
功名喧口实，簪组託肺腑。
请看缾罂满，取踬病不去。
脱黏窥本初，须子遗所寓。
怵迫倦东西，林间尚宽裕。
赠王顺之歌
作者：晁补之
朝代：宋

王郎见若不胜衣，眇然儒者未有奇。我知王郎有奇处，议论涛海拏蛟螭。由周而来逮五季，故事本朝能尽知。不惟知之业有用，斟酌成败中无疑。我闻昔时崔浩亦复尔，所怀百万非熊罴。人才如此后来少，朝廷水镜区妍媸。胡为五十尚尘土，长翮似剑犹差池。愀然对我数白发，追风逐日无由羁。三书自荐应不暇，五府交辟终何为。邢侯胸中有王霸，不但游谈汉终贾。勇于吾道一臂扶，往不畏难忧助寡。似闻诗有云龙期，云何计出柏马下。岂非事君难进从古然，不然富贵终在天。堆金买玉患无玉，玉至自骇无因前。君不见东秦逐守拙难似，木石当前以身抵。接淅去齐未敢言，退飞过宋聊堪比。神形自问还自答，因拙得全方至此。少狂干世等画蛇，老罢食功同履豨。向长毕事渐可涯，彭泽弃官从此始。山林不着一物随，平生万卷付群儿。收光牛背看屋壁，更不刮膜烦金鎞。遭时有用君当起，丹青宛转麒麟里。我行此计无赢输，世事从来弈棋耳。
赠王顺之歌
作者：晁补之
朝代：宋

王郎见若不胜衣，眇然儒者未有奇。
我知王郎有奇处，议论涛海拏蛟螭。
由周而来逮五季，故事本朝能尽知。
不惟知之业有用，斟酌成败中无疑。
我闻昔时崔浩亦復尔，所怀百万非熊罴。
人才如此后来少，朝廷水镜区妍媸。
胡为五十尚尘土，长翮似剑犹差池。
愀然对我数白髮，追风逐日无由羁。
三书自荐应不暇，五府交辟终何为。
邢侯胸中有王霸，不但游谈汉终贾。
勇于吾道一臂扶，往不畏难忧助寡。
似闻诗有云龙期，云何计出柏马下。
岂非事君难进从古然，不然富贵终在天。
堆金买玉患无玉，玉至自骇无因前。
君不见东秦逐守拙难似，木石当前以身抵。
接淅去齐未敢言，退飞过宋聊堪比。
神形自问还自答，因拙得全方至此。
少狂干世等画蛇，老罢食功同履豨。
向长毕事渐可涯，彭泽弃官从此始。
山林不着一物随，平生万卷付群儿。
收光牛背看屋壁，更不刮膜烦金鎞。
遭时有用君当起，丹青宛转麒麟裏。
我行此计无赢输，世事从来弈棋耳。
赠王顺之歌
作者：晁补之
朝代：宋

王郎见若不胜衣，眇然儒者未有奇。我知王郎有奇处，议论涛海拿蛟螭。由周而来逮五季，故事本朝能尽知。不惟知之业有用，斟酌成败中无疑。我闻昔时崔浩亦复尔，所怀百万非熊罴。人才如此后来少，朝廷水镜区妍媸。胡为五十尚尘土，长翮似剑犹差池。愀然对我数白发，追风逐日无由羁。三书自荐应不暇，五府交辟终何为。邢侯胸中有王霸，不但游谈汉终贾。勇于吾道一臂扶，往不畏难忧助寡。似闻诗有云龙期，云何计出柏马下。岂非事君难进从古然，不然富贵终在天。堆金买玉患无玉，玉至自骇无因前。君不见东秦逐守拙难似，木石当前以身抵。接淅去齐未敢言，退飞过宋聊堪比。神形自问还自答，因拙得全方至此。少狂干世等画蛇，老罢食功同履豨。向长毕事渐可涯，彭泽弃官从此始。山林不著一物随，平生万卷付群儿。收光牛背看屋壁，更不刮膜烦金鎞。遭时有用君当起，丹青宛转麒麟里。我行此计无赢输，世事从来弈棋耳。
赠许体之
作者：晁补之
朝代：宋
体裁：七言绝句

楼下无心卧许公，求田已约暮年同。诗来正值花如雪，心事春风浩荡中。
赠送张愈秀才
作者：晁补之
朝代：宋
体裁：古风

秋水幽幽济河道，君挂蒲帆若飞鸟。西风黄叶滞公车，鸡黍从君怀故庐。男儿自有四方志，世上相期独荣利。昔时马周徒步动天子，君今有用当如此。
赠送澶州监酒税刘铨殿直
作者：晁补之
朝代：宋
体裁：古风

顿丘淇水雄朔方，官收榷算资公藏。晨朝百贩罗庭堂，望门逆鼻闻椒浆。惜哉刘子气方刚，峨冠凛凛颀而扬。丈夫有志固难量，短袖不足供倡佯。黄河七月鸣浮梁，风埃瘦马景山长。刘子何之魏北乡。悲歌弹铗邀孟尝，冯驩一语惊齐王。况如刘子足自强，读书满腹钳尔吭。酆城埋宝夜则光，士惟不用久乃彰。不见将军家平阳，遭时有用名焜煌。
赠送澶州监酒税刘铨殿直
作者：晁补之
朝代：宋

顿丘淇水雄朔方，官收榷算资公藏。
晨朝百贩罗庭堂，望门逆鼻闻椒浆。
惜哉刘子气方刚，峨冠凛凛颀而扬。
丈夫有志固难量，短袖不足供倡佯。
黄河七月鸣浮梁，风埃瘦马景山长。
刘子何之魏北乡，悲歌弹铗邀孟常。
冯驩一语惊齐王，况如刘子足自强。
读书满腹钳尔吭，酆城埋宝夜则光。
士惟不用久乃彰，不见将军家平阳，
遭时有用名焜煌。
赠金堤刘承制景文
作者：晁补之
朝代：宋

漆园说海若，稷下谈神州。长剑堪倚天，语大世莫酬。少狂岂其然，及此日月流。稍知画足非，万事指顾休。夫子更高识，未沫于前修。乘流聊复驶，得渚正须留。盖有幸遇鲁，何能必为周。徜徉下泽车，惊骇入谷驺。对酒尚青眼，吟诗将白头。山阴论往事，陈迹讵能收。
赠金堤刘承制景文
作者：晁补之
朝代：宋

漆园说海若，稷下谈神州。
长剑堪倚天，语大世莫酬。
少狂岂其然，及此日月流。
稍知画足非，万事指顾休。
夫子更高识，未沫于前修。
乘流聊復驶，得渚正须留。
盖有幸遇鲁，何能必为周。
徜徉下泽车，惊骇入谷驺。
对酒尚青眼，吟诗将白头。
山阴论往事，陈迹讵能收。
赠麻田山人吴子野
作者：晁补之
朝代：宋

汶阳我昔见苏李，人言吴子归未几。长啸春风大泽西，却望麻田山万里。不逢郑老溪上箭，欲致朱公路傍米。今年穷巷丝生发，马尾吹风化衣袷。定知赤鲤蓦波涛，何意黄冠惊仆妾。琅函万过阴魄悲，心无丹白炉生儿。山中种芝岂无侣，成都醉眠未当去。愿从王烈或见呼，试访孙登竟无语。弃家内愧非此流，此身天地一虚舟。未应齿豁尘埃里，乞与青精救白头。
赠麻田山人吴子野
作者：晁补之
朝代：宋

汶阳我昔见苏李，人言吴子归未几。
长啸春风大泽西，却望麻田山万里。
不逢郑老溪上箭，欲致朱公路傍米。
今年穷巷丝生髮，马尾吹风化衣袷。
定知赤鲤蓦波涛，何意黄冠惊仆妾。
琅函万过阴魄悲，心无丹白鑪生儿。
山中种芝岂无侣，成都醉眠未当去。
愿从王烈或见呼，试访孙登竟无语。
弃家内愧非此流，此身天地一虚舟。
未应齿豁尘埃裏，乞与青精救白头。
赴元老刘园之集呈十二朝请十五推官二叔父兼呈元老邦式诸公
作者：晁补之
朝代：宋
体裁：七言律诗

故乡等作异乡愁，常笑吾生不自谋。百日狂风春草草，十年归梦客悠悠。倦游情话陪诸父，老罢亲锄学故侯。得坎乘流两皆可，名亭应不用三休。
赴广陵道中三首
作者：晁补之
朝代：宋

醉卧符离太守亭，别都弦筦记曾称。淮山杨柳春千里，尚有多情忆小胜。急鼓鼕鼕下泗州，却瞻金塔在中流。帆开朝日初生处，船转春山欲尽头。杨柳青青欲哺乌，一春风雨暗隋渠。落帆未觉扬州远，已喜淮阴见白鱼。
赴广陵道中三首·其一
作者：晁补之
朝代：宋

醉卧符离太守亭，别都弦筦记曾称。淮山杨柳春千里，尚有多情忆小胜。
赴广陵道中三首·其一
作者：晁补之
朝代：宋

醉卧符离太守亭，别都絃筦记曾称。
淮山杨柳春千里，尚有多情忆小胜。
赴广陵道中三首·其三
作者：晁补之
朝代：宋
体裁：七言绝句

杨柳青青欲哺乌，一春风雨暗隋渠。落帆未觉扬州远，已喜淮阴见白鱼。
赴广陵道中三首·其二
作者：晁补之
朝代：宋

急鼓冬冬下泗州，却瞻金塔在中流。帆开朝日初生处，船转春山欲尽头。
赴广陵道中三首·其二
作者：晁补之
朝代：宋

急鼓鼕鼕下泗州，却瞻金塔在中流。帆开朝日初生处，船转春山欲尽头。
赴蒲道中寄洛倅王定国
作者：晁补之
朝代：宋
体裁：七言律诗

莫嫌马上过春风，得句桃溪柳涧中。王事勤君急星火，客程驱我正萍蓬。朅来尚可轻千里，归去何妨共两翁。学道如今有微力，作官求了不求功。
赵开祖挽歌辞
作者：晁补之
朝代：宋

万里归来两鬓霜，故人如玉閟幽堂。凄凉长吉无题句，冥默淮南未试方。空复藏书如册府，何由载酒更僧坊。诸郎文字能传业，开府风流未渠央。
赵开祖挽歌辞
作者：晁补之
朝代：宋

万里归来两鬓霜，故人如玉閟幽堂。
凄凉长吉无题句，冥默淮南未试方。
空復藏书如册府，何由载酒更僧坊。
诸郎文字能传业，开府风流未渠央。
跋遮曲
作者：晁补之
朝代：宋

君不见鲁中羣儿歌跋遮，跋遮跋遮何语耶。
吴歈越吟初不省，恐自塞北传胡笳，跋遮胡为乐中华。
试歌河涨水渐车，河中耕泥春种麻。
麻生三岁不开花，腰菱两角黑如鸦。
渔父笑且语，谁能跋遮舞。
君不见前年大旱河草黄，草中鱼子化飞蝗。
又不见往年大雨雨决渠，渠中朽瓜生老鱼。
蝗飞食场谷，击鼓烦趁扑。
我家家具如笋束，今年梁山挠浊淤，儿无锄麻姑来渔。
荷锄往卖锄，买网空市无。
丁丁斲船斲屋栌，艇子如星唤施罛。
夜唱跋遮曲，羣鸣起白鳬。
跋遮曲
作者：晁补之
朝代：宋

君不见鲁中群儿歌跋遮，跋遮跋遮何语耶。吴歈越吟初不省，恐自塞北传胡笳。跋遮胡为乐中华，试歌河涨水渐车。河中耕泥春种麻，麻生三岁不开花。腰菱两角黑如鸦，渔父笑且语。谁能跋遮舞，君不见前年大旱河草黄。草中鱼子化飞蝗，又不见往年大雨雨决渠。渠中朽瓜生老鱼，蝗飞食场榖。击鼓烦趁扑，我家家具如笋束。今年梁山挠浊淤，儿无锄麻姑来渔。荷锄往卖锄，买网空市无。丁丁斲船斲屋栌，艇子如星唤施罛。夜唱跋遮曲，群鸣起白凫。
跋遮曲
作者：晁补之
朝代：宋

君不见鲁中群儿歌跋遮，跋遮跋遮何语耶。吴歈越吟初不省，恐自塞北传胡笳，跋遮胡为乐中华。试歌河涨水渐车，河中耕泥春种麻。麻生三岁不开花，腰菱两角黑如鸦。渔父笑且语，谁能跋遮舞。君不见前年大旱河草黄，草中鱼子化飞蝗。又不见往年大雨雨决渠，渠中朽瓜生老鱼。蝗飞食场谷，击鼓烦趁扑。我家家具如笋束，今年梁山挠浊淤，儿无锄麻姑来渔。荷锄往卖锄，买网空市无。丁丁斲船斲屋栌，艇子如星唤施罛。夜唱跋遮曲，群鸣起白凫。
身世谩悠哉
作者：晁补之
朝代：宋

身世谩悠哉，田园首重回。春来亦何事，忽忽叹庭槐。
身世谩悠哉·其一
作者：晁补之
朝代：宋
体裁：六言诗

月堕孤村露合，日出高原雾开。道逐故河西去，人将新雁南来。
身世谩悠哉·其三
作者：晁补之
朝代：宋

林下囊装夙兴，云间鸿雁悲鸣。
行役正嗟予弟，言旋当復诸兄。
身世谩悠哉·其二
作者：晁补之
朝代：宋
体裁：六言诗

三径蒋生里第，再见虞君客卿。多病增予归思，少年许子高名。
过分江口
作者：晁补之
朝代：宋
体裁：七言绝句

不行湓口更湖口，明日庐山自此过。犹恨西江不穷览，沅湘闻道亦无波。
过分江口
作者：晁补之
朝代：宋

不行盆口更湖口，明日庐山自此过。犹恨西江不穷览，沅湘闻道亦无波。
过刘季孙
作者：晁补之
朝代：宋

刘侯岁覆春堤料，居不曾闲须我劳。未嫌清浊各有携，匪报琼瑶以为好。吏诃单绞自可更，儿笑接䍦从复倒。为怜徒步此青袍，重忆归来著黄帽。官忙未向林野疏，时清不废诗书傲。梨花如雪许重寻，秋实垂墙晚方到。
过刘季孙
作者：晁补之
朝代：宋

刘侯岁覆春堤料，居不曾闲须我劳。
未嫌清浊各有携，匪报琼瑶以为好。
吏诃单绞自可更，儿笑接䍦从復倒。
为怜徒步此青袍，重忆归来着黄帽。
官忙未向林野疏，时清不废诗书傲。
梨花如雪许重寻，秋实垂墙晚方到。
过刘季孙
作者：晁补之
朝代：宋

刘侯岁覆春堤料，居不曾闲须我劳。
未嫌清浊各有携，匪报琼瑶以为好。
吏诃单绞自可更，儿笑接罹从复倒。
为怜徒步此青袍，重忆归来着黄帽。
官忙未向林野疏，时清不废诗书傲。
梨花如雪许重寻，秋实垂墙晚方到。
过涧歇·归去
作者：晁补之
朝代：宋
体裁：词

归去。奈故人、尚作青眼相期，未许明时归去。放怀处。买得东皋数亩，静爱园林趣。任过客、剥啄相呼昼扃户。堪笑儿童事业，华颠向谁语。草塘人悄，圆荷过微雨。都付邯郸，一枕清风，好梦初觉，砌下槐影方停午。
过涧歇（同前）
作者：晁补之
朝代：宋
体裁：词

归去。奈故人、尚作青眼相期，未许明时归去。放怀处。买得东皋数亩，静爱园林趣。任过客、剥啄相呼昼扃户。堪笑儿童事业，华颠向谁语。草堂人悄，圆荷过微雨。都付邯郸，一枕清风，好梦初觉，砌下槐影方停午。
过熊耳山
作者：晁补之
朝代：宋

杀一不辜神所恫，吕母何预于樊崇。蜂蚁无王求所止，一朝积甲齐熊耳。两峰相向犹眈眈，千载定林馀一龛。我来扪石望荆杞，此山阅人亦多矣。
过熊耳山
作者：晁补之
朝代：宋

杀一不辜神所恫，吕母何预于樊崇。
蜂螘无王求所止，一朝积甲齐熊耳。
两峰相向犹眈眈，千载定林余一龛。
我来扪石望荆杞，此山阅人亦多矣。
过金堤刘景文
作者：晁补之
朝代：宋

云间高堞如云白，草下深濠如草碧。逶迤陇断出平堤，前见黄河如带直。官居乃在城西原，荒台古木乌鸟翻。美人芳气如秋菊，坐令晔晔弃中园。不忧泑泽豪不杀，夜识汉中龟鳖在。借须走马候水曹，后时此会何由再。霸陵往来初避名，执贾不回人更惊。无心踯躅路寝养，服车安用仍一鸣。未若捧罂何不可，二豪螟蛉与蜾臝。况闻举案良亦贤，那爱五花论酒钱。不然憭憟坐岁晚，风入衰柳催寒蝉。我论李君其趣独，自喻愚公徙王屋。是中聊可外形骸，官闲方辔相与来。
过金堤刘景文
作者：晁补之
朝代：宋

云间高堞如云白，草下深濠如草碧。逶迤陇断出平堤，前见黄河如带直。官居乃在城西原，荒台古木乌鸟翻。美人芳气如秋菊，坐令晔晔弃中园。不忧泑泽豪不杀，夜识汉中龟鳖在。借须走马候水曹，后时此会何由再。霸陵往来初避名，执贾不回人更惊。无心踯躅路寝养，服车安用仍一鸣。未若捧罂何不可，二豪螟蛉与蜾裸。况闻举案良亦贤，那爱五花论酒钱。不然憭慄坐岁晚，风入衰柳催寒蝉。我论李君其趣独，自喻愚公徙王屋。是中聊可外形骸，官闲方辔相与来。
过金堤刘景文
作者：晁补之
朝代：宋

云间高堞如云白，草下深濠如草碧。
逶迤陇断出平堤，前见黄河如带直。
官居乃在城西原，荒台古木乌鸟翻。
美人芳气如秋菊，坐令晔晔弃中园。
不忧泑泽豪不杀，夜识汉中龟鼈在。
借须走马候水曹，后时此会何由再。
霸陵往来初避名，执贾不回人更惊。
无心踯躅路寝养，服车安用仍一鸣。
未若捧罂何不可，二豪螟蛉与蜾臝。
况闻举案良亦贤，那爱五花论酒钱。
不然憭栗坐岁晚，风入衰柳催寒蝉。
我论李君其趣独，自喻愚公徙王屋。
是中聊可外形骸，官闲方辔相与来。
过铜陵南望一山高出云上奇秀可骇余未尝至江南遽曰此九华也问之言是
作者：晁补之
朝代：宋
体裁：七言绝句

云端忽露碧孱颜，如髻如簪缥缈间。惊骇舟中齐举首，不言知是九华山。
返迷辞
作者：晁补之
朝代：宋
体裁：古风

五达跂，行者迷。茨菉蹊，蚖蜴嬉。杳凄凄，莽离离。赫隆曦，可还时。日黯西，与谁期。往不思，逢诡期。死�貔，安可知，亟反之。大道夷，都邑差。车马驰，冠剑祇。志可持，能足施。贵名垂，好爵靡。俨樽卮，餍粱肥。窈室帷，安厥妃。观盈亏，浩浩移。逝不迟，咸若斯。何绥绥，不返为。从魈夔，神索衰。今狐疑，后当悲。我此词，如泰龟。
返迷辞
作者：晁补之
朝代：宋

五达跂，行者迷。茨菉蹊，蚖蜴嬉。杳凄凄，莽离离。赫隆曦，可还时。日黯西，与谁期。往不思，逢诡期。死𤟹貔，安可知，亟反之。大道夷，都邑差。车马驰，冠剑祇。志可持，能足施。贵名垂，好爵靡。俨樽卮，餍粱肥。窈室帷，安厥妃。观盈亏，浩浩移。逝不迟，咸若斯。何绥绥，不返为。从魈夔，神索衰。今狐疑，后当悲。我此词，如泰龟。
返迷辞
作者：晁补之
朝代：宋

五达跂，行者迷。
茨菉蹊，蚖蜴嬉。
杳凄凄，莽离离。
赫隆曦，可还时。
日黯西，与谁期。
往不思，逢诡期。
死𤟹貔，安可知，亟反之。
大道夷，都邑差。
车马驰，冠剑祇。
志可持，能足施。
贵名垂，好爵靡。
俨罇巵，餍粱肥。
窈室帷，安厥妃。
观盈亏，浩浩移。
逝不迟，咸若斯。
何绥绥，不返为。
从魈夔，神索衰。
今狐疑，后当悲。
我此词，如泰龟。
连日顺风
作者：晁补之
朝代：宋
体裁：七言绝句

昔日肩吾上国行，鱼龙黑浪自堪惊。我今憔悴西风稳，却是江神不世情。
迷神引·贬玉溪对江山作
作者：晁补之
朝代：宋

黯黯青山红日暮，浩浩大江东注。余霞散绮，向烟波路。使人愁，长安远，在何处。几点渔灯小，迷近坞。一片客帆低，傍前浦。暗想平生，自悔儒冠误。觉阮途穷，归心阻。断魂素月，一千里、伤平楚。怪竹枝歌，声声怨，为谁苦。猿鸟一时啼，惊岛屿。烛暗不成眠，听津鼓。
迷神引·黯黯青山红日暮
作者：晁补之
朝代：宋
体裁：词

黯黯青山红日暮。浩浩大江东注。馀霞散绮，向烟波路。使人愁，长安远，在何处。几点渔灯小，迷近坞。一片客帆低，傍前浦。暗想平生，自悔儒冠误。觉阮途穷，归心阻。断魂素月，一千里、伤平楚。怪竹枝歌，声声怨，为谁苦。猿鸟一时啼，惊岛屿。烛暗不成眠，听津鼓。
送会稽关彦远罢官河北
作者：晁补之
朝代：宋
体裁：七言律诗

君年长我二十五，偶以气同均弟昆。三岁吹沙禹河曲，一身飞艇越云门。未缘狗监知才思，端向牛衣无涕痕。秋月圆时应待我，慧林孤磬澹朝曛。
送会稽关彦远罢官河北
作者：晁补之
朝代：宋

君年长我二十五，偶以气同均弟晜。三岁吹沙禹河曲，一身飞艇越云门。未缘狗监知才思，端向牛衣无涕痕。秋月圆时应待我，慧林孤磬澹朝曛。
送八弟无斁宰宝应
作者：晁补之
朝代：宋

穷邦迫秋成，霖雨厚土湿。邅吾上涞水，濞汹三峡疾。邦人送之子，岸潦饮马膝。凄凄属方升，澹澹惊并集。冲湍顺涂路，游波汇原隰。安知禾黍腐，转觉蛙黾急。何由乾此潦，问天借九日。萧萧荆棘晚，亹亹霜霰密。之子向南州，铜章宰一邑。何须念宋远，古谓跂余及。扬舲堤柳尽，把盏淮山入。封圻吴楚徼，郡县秦汉袭。开门驵侩鬨，辏浦篙帆翕。平旦书百函，交衢客三揖。新湖容鼓铸，甲令贵绥辑。之子搴词科，闻诗不读律。古来学为吏，颇自吾儒出。足民与知方，求由有政术。鞭笞麇鹿骇，亦恐日不给。先君卓鲁后，之子况早立。焚香闭閤坐，啾耳从潗濈。官忙尚偷閒，文字要嶪岌。
送八弟无斁宰宝应
作者：晁补之
朝代：宋

穷邦迫秋成，霖雨厚土湿。
邅吾上涞水，濞汹三峡疾。
邦人送之子，岸潦饮马膝。
凄凄属方升，澹澹惊并集。
冲湍顺涂路，游波汇原隰。
安知禾黍腐，转觉蛙黾急。
何由干此潦，问天借九日。
萧萧荆棘晚，亹亹霜霰密。
之子向南州，铜章宰一邑。
何须念宋远，古谓跂余及。
扬舲堤柳尽，把醆淮山入。
封圻吴楚徼，郡县秦汉袭。
开门驵侩哄，辏浦篙帆翕。
平旦书百函，交衢客三揖。
新湖容鼓铸，甲令贵绥辑。
之子搴词科，闻诗不读律。
古来学为吏，颇自吾儒出。
足民与知方，求由有政术。
鞭笞麇鹿骇，亦恐日不给。
先君卓鲁后，之子况早立。
焚香闭合坐，啾耳从潗濈。
官忙尚偷闲，文字要嶪岌。
送八弟无斁宰宝应
作者：晁补之
朝代：宋

穷邦迫秋成，霖雨厚土湿。
邅吾上涞水，濞汹三峡疾。
邦人送之子，岸潦饮马膝。
凄凄属方升，澹澹惊并集。
衝湍顺涂路，游波汇原隰。
安知禾黍腐，转觉蛙黾急。
何由干此潦，问天借九日。
萧萧荆棘晚，亹亹霜霰密。
之子向南州，铜章宰一邑。
何须念宋远，古谓跂余及。
扬舲堤柳尽，把醆淮山入。
封圻吴楚徼，郡县秦汉袭。
开门驵侩鬨，辏浦篙帆翕。
平旦书百函，交衢客三揖。
新湖容鼓铸，甲令贵绥辑。
之子搴词科，闻诗不读律。
古来学为吏，颇自吾儒出。
足民与知方，求由有政术。
鞭笞麏鹿骇，亦恐日不给。
先君卓鲁后，之子况早立。
焚香闭閤坐，啾耳从潗濈。
官忙尚偷閒，文字要嶪岌。
送公为之淮南
作者：晁补之
朝代：宋

负米万里缘其亲，运甓无度忧其身。读书莫学流麦士，挟策勿比亡羊人。乃翁辛苦到白发，今汝强勉当青春。昔时管鲍以君霸，此两士贾宁非贫。
送公为之淮南
作者：晁补之
朝代：宋

负米万里缘其亲，运甓无度忧其身。
读书莫学流麦士，挟策勿比亡羊人。
乃翁辛苦到白髮，今汝强勉当青春。
昔时管鲍以君霸，此两士贾宁非贫。
送刘景文两浙西路都监
作者：晁补之
朝代：宋

刘侯八尺力如虎，遣守黄河千里堤。
闭门寒郊似深隐，虫响秋巷墙悬梨。
我官北门四换岁，访饮屡过城濠西。
雁飞不到建章阙，欲往何异车无輗。
诗篇惊人众侧耳，蚤有高誉无卑栖。
诏绥兵马吴八郡，画船下汴光生蜺。
西湖灵隐天下冠，幽人释子多招提。
松林竹坞我行地，拂拭定有尘埃题。
山堂清酒小泥赤，吴歌白纻双蛾低。
少年放意入云水，只今块坐愁冠笄。
君行日夜向佳景，洞庭霜落羞鰅夷。
莫夸能饭便鞍马，闽琛海赆通蛮溪。
时平游宦行乐耳，属有佳客须频携。
明年我亦丐一邑，扁舟江上随凫鹥。
送刘景文两浙西路都监
作者：晁补之
朝代：宋

刘侯八尺力如虎，遣守黄河千里堤。闭门寒郊似深隐，虫响秋巷墙悬梨。我官北门四换岁，访饮屡过城濠西。雁飞不到建章阙，欲往何异车无輗。诗篇惊人众侧耳，蚤有高誉无卑栖。诏绥兵马吴八郡，画船下汴光生蜺。西湖灵隐天下冠，幽人释子多招提。松林竹坞我行地，拂拭定有尘埃题。山堂清酒小泥赤，吴歌白纻双蛾低。少年放意入云水，只今块坐愁冠笄。君行日夜向佳景，洞庭霜落羞鰅鮧。莫誇能饭便鞍马，闽琛海赆通蛮溪。时平游宦行乐耳，属有佳客须频携。明年我亦丐一邑，扁舟江上随凫鹥。
送刘景文两浙西路都监
作者：晁补之
朝代：宋

刘侯八尺力如虎，遣守黄河千里堤。
闭门寒郊似深隠，虫响秋巷墙悬梨。
我官北门四换岁，访饮屡过城濠西。
雁飞不到建章阙，欲往何异车无輗。
诗篇惊人众侧耳，蚤有高誉无卑栖。
诏绥兵马吴八郡，画船下汴光生蜺。
西湖灵隠天下冠，幽人释子多招提。
松林竹坞我行地，拂拭定有尘埃题。
山堂清酒小泥赤，吴歌白纻双蛾低。
少年放意入云水，只今块坐愁冠笄。
君行日夜向佳景，洞庭霜落羞鰅鮧。
莫夸能饭便鞍马，闽琛海賮通蛮溪。
时平游宦行乐耳，属有佳客须频携。
明年我亦丐一邑，扁舟江上随凫鹥。
送北京学生曹慈明秀才之京师
作者：晁补之
朝代：宋

魏武子孙今寂莫，唐来只有画将军。
邺城初见黄须面，尚喜登堂词若云。
乃公白首图籍裏，小心恐惧教其子。
文章锦心仍绣腑，屠龙殚家安用许。
半年繫船康海门，官忙不共持一樽。
冈头梨花吹欲尽，淮口汴流来正浑。
鄙夫日欲向吴越，官满一封飞魏阙。
着书虎观未敢言，蔽身蝉叶真痴绝。
送北京学生曹慈明秀才之京师
作者：晁补之
朝代：宋

魏武子孙今寂莫，唐来只有画将军。邺城初见黄须面，尚喜登堂词若云。乃公白首图籍里，小心恐惧教其子。文章锦心仍绣腑，屠龙殚家安用许。半年系船康海门，官忙不共持一樽。冈头梨花吹欲尽，淮口汴流来正浑。鄙夫日欲向吴越，官满一封飞魏阙。著书虎观未敢言，蔽身蝉叶真痴绝。
送北京学生曹慈明秀才之京师
作者：晁补之
朝代：宋

魏武子孙今寂莫，唐来只有画将军。邺城初见黄须面，尚喜登堂词若云。乃公白首图籍里，小心恐惧教其子。文章锦心仍绣腑，屠龙殚家安用许。半年系船康海门，官忙不共持一樽。冈头黎花吹欲尽，淮口汴流来正浑。鄙夫日欲向吴越，官满一封飞魏阙。着书虎观未敢言，蔽身蝉叶真痴绝。
送吕承奉至山从吕龙图晋伯辟秦州机宜
作者：晁补之
朝代：宋

去日剧奔骥，新交非曩图。怜君事业长，蔚若颐生须。表东海者谁，君世有显儒。端委论百揆，鞭弭雄千夫。二陈诗礼伯，八荀纨绮雏。尝闻达大家，可以济八区。功名望圣世，忠孝自吾徒。我昔拜秦州，词林炳于菟。见谓可与言，锄荒而破觚。刳中不宿秽，味道因有腴。斯文望若人，颠沛一手扶。白头远绥边，狐兔安足驱。汲黯在朝廷，永绝淮南觎。平叔不斗羌，事正今日须。今君撰杖屦，还向府中趋。问讯不弃捐，寄声亦疏迂。何当质疑义，卖剑老樵苏。
送吕承奉至山从吕龙图晋伯辟秦州机宜
作者：晁补之
朝代：宋

去日剧奔骥，新交非曩图。
怜君事业长，蔚若颐生须。
表东海者谁，君世有显儒。
端委论百揆，鞭弭雄千夫。
二陈诗礼伯，八荀纨绮雏。
尝闻达大家，可以济八区。
功名望圣世，忠孝自吾徒。
我昔拜秦州，词林炳于菟。
见谓可与言，锄荒而破觚。
刳中不宿秽，味道因有腴。
斯文望若人，颠沛一手扶。
白头远绥边，狐兔安足驱。
汲黯在朝廷，永绝淮南觎。
平叔不斗羌，事正今日须。
今君撰杖屦，还向府中趍。
问讯不弃捐，寄声亦疏迂。
何当质疑义，卖剑老樵苏。
送吕承奉至山从吕龙图晋伯辟秦州机宜
作者：晁补之
朝代：宋

去日剧奔骥，新交非曩图。
怜君事业长，蔚若颐生鬚。
表东海者谁，君世有显儒。
端委论百揆，鞭弭雄千夫。
二陈诗礼伯，八荀纨绮雏。
尝闻达大家，可以济八区。
功名望圣世，忠孝自吾徒。
我昔拜秦州，词林炳于菟。
见谓可与言，锄荒而破觚。
刳中不宿秽，味道因有腴。
斯文望若人，颠沛一手扶。
白头远绥边，狐兔安足驱。
汲黯在朝廷，永绝淮南觎。
平叔不斗羌，事正今日须。
今君撰杖屦，还向府中趋。
问讯不弃捐，寄声亦疏迂。
何当质疑义，卖剑老樵苏。
送君
作者：晁补之
朝代：宋
体裁：古风

送君上马时，不道朝垆燠。春风入木心，皮肌发红绿。春风良易暮，那得勤行路。且莫望南窗，胡蝶飞无数。
送吴黯赴阙
作者：晁补之
朝代：宋

我初官此君未来，君今去此我未往。翻飞岂不慕缅邈，留滞何能悲鞅掌。学道平生昧蹊径，半世端如走榛莽。古人曾病田甫田，切磋安可去吾党。东风消雪送鸿雁，南国连山生筱簜。为当归梦五湖中，会有高名百寮上。
送吴黯赴阙
作者：晁补之
朝代：宋

我初官此君未来，君今去此我未往。
翻飞岂不慕缅邈，留滞何能悲鞅掌。
学道平生昧蹊径，半世端如走榛莽。
古人曾病田甫田，切磋安可去吾党。
东风消雪送鸿雁，南国连山生篠簜。
为当归梦五湖中，会有高名百寮上。
送外舅杜侍御使陕西自徐州移作
作者：晁补之
朝代：宋
体裁：古风

建隆以来论人物，得士与古相低昂。人才历数仁祖世，后生嵬琐无复望。老成寂莫典刑在，杜公玉立映班行。少时学问圣贤说，松柏岁寒观老节。得官乌府不须臾，正色空闻动帷闼。铄金众口未必然，天与名城慰萧屑。王师顷缚山西酋，朝廷却怀西顾忧。凉州旄钺何足恃，岐陇须公勤传邮。平生经国有雅意，乘流得坎惟所值。作官施设要近民，金马严徐等儿戏。诏书宽大人乐生，吏安为弛威不行。金城那可无粟守，尧舜与民宁并耕。茶盐资国何必古，俗儒徇名不知务。精神折冲在本强，要以雍容在苍遽。知无不为公自期，岂弟君子神所私。秦山渭水照车马，属城列县观威仪。此行属任良不恶，金鱼新佩明光墀。谁言直谏居内少，淮南盗铸烦抚绥。时平王度日金玉，岁晚汲公还见思。
送外舅杜侍御使陕西自徐州移作
作者：晁补之
朝代：宋

建隆以来论人物，得士与古相低昂。
人才历数仁祖世，后生嵬琐无復望。
老成寂莫典刑在，杜公玉立映班行。
少时学问圣贤说，松柏岁寒观老节。
得官乌府不须臾，正色空闻动帷闼。
铄金众口未必然，天与名城慰萧屑。
王师顷缚山西酋，朝廷却怀西顾忧。
凉州旄钺何足恃，岐陇须公勤传邮。
平生经国有雅意，乘流得坎惟所值。
作官施设要近民，金马严徐等儿戏。
诏书宽大人乐生，吏安为弛威不行。
金城那可无粟守，尧舜与民宁并耕。
茶盐资国何必古，俗儒徇名不知务。
精神折衝在本强，要以雍容在苍遽。
知无不为公自期，岂弟君子神所私。
秦山渭水照车马，属城列县观威仪。
此行属任良不恶，金鱼新佩明光墀。
谁言直谏居内少，淮南盗铸烦抚绥。
时平王度日金玉，岁晚汲公还见思。
送学生李公裕兄弟赴省集
作者：晁补之
朝代：宋

闭门围火谈，开户雪一尺。黄昏具杯酒，知君远行役。君家三兄弟，颇谓各无敌。容父学知方，大道通四驿。吉父尤颉颃，天池观水击。仁父少而奇，乃是夜光璧。李侯有此子，便可卧安席。家居乐与饵，聊以止过客。岂无一束刍，空谷不可食。宵人操宠利，徒手捕蜴蜥。公等宁复然，乌黑鹄自白。屠龙业有用，未厌所从僻。富贵念昔时，城东雪中迹。
送学生李公裕兄弟赴省集
作者：晁补之
朝代：宋

闭门围火谈，开户雪一尺。
黄昏具杯酒，知君远行役。
君家三兄弟，颇谓各无敌。
容父学知方，大道通四驿。
吉父尤颉颃，天池观水击。
仁父少而奇，乃是夜光璧。
李侯有此子，便可卧安席。
家居乐与饵，聊以止过客。
岂无一束刍，空谷不可食。
宵人操宠利，徒手捕蜴蜥。
公等宁復然，乌黑鹄自白。
屠龙业有用，未厌所从僻。
富贵念昔时，城东雪中迹。
送张缗子望太常簿
作者：晁补之
朝代：宋

张侯于我丈人行，十年江湖心乡往。平生独立白雪曲，少时妙誉青云上。胡为四十尚飘蓬，逢衣骑马邺城中。将军宝帐簪履肃，开府画筵箫鼓雄。况复儒宫饱闲暇，堂有丛书竹萧洒。论文不厌夜经过，起看北斗插黄河。相逢安得怨寂莫，仲宣楼头良可乐。何当奇计出番禺，未应长檄开邛笮。太常句稽亦不冗，少卿淑问清时重。俎豆之事则尝闻，男儿读书业有用。归去天边道路长，东风春草满池塘。美人不来时晼晚，谁与玩此林间芳。
送张缗子望太常簿
作者：晁补之
朝代：宋

张侯于我丈人行，十年江湖心乡往。
平生独立白雪曲，少时妙誉青云上。
胡为四十尚飘蓬，逢衣骑马邺城中。
将军宝帐簪履肃，开府画筵箫鼓雄。
况复儒宫饱闲暇，堂有丛书竹萧洒。
论文不厌夜经过，起看北斗插黄河。
相逢安得怨寂莫，仲宣楼头良可乐。
何当奇计出番禺，未应长檄开邛筰。
太常句稽亦不冗，少卿淑问清时重。
俎豆之事则尝闻，男儿读书业有用。
归去天边道路长，东风春草满池塘。
美人不来时晼晚，谁与玩此林间芳。
送张缗子望太常簿
作者：晁补之
朝代：宋

张侯于我丈人行，十年江湖心乡往。
平生独立白雪曲，少时妙誉青云上。
胡为四十尚飘蓬，逢衣骑马邺城中。
将军宝帐簪履肃，开府画筵箫鼓雄。
况復儒宫饱闲暇，堂有丛书竹萧洒。
论文不厌夜经过，起看北斗插黄河。
相逢安得怨寂莫，仲宣楼头良可乐。
何当奇计出番禺，未应长檄开邛筰。
太常句稽亦不冗，少卿淑问清时重。
俎豆之事则尝闻，男儿读书业有用。
归去天边道路长，东风春草满池塘。
美人不来时晼晚，谁与玩此林间芳。
送昙秀师归庐山梦斋
作者：晁补之
朝代：宋
体裁：七言律诗

扁舟又过楚江东，庐阜霜晴翠埽空。四海五湖皆逆旅，千岩万壑正秋风。会观沙界无华处，何必茅斋是梦中。已悟三生旧知识，不因天竺寺前逢。
送曹子方福建转运判官二首二
作者：晁补之
朝代：宋
体裁：七言律诗

侏儒未用笑先生，孟博聊堪揽辔行。学有人民可尝试，诗须山水与逢迎。边夷岂识朝廷治，耕钓唯知吏政平。台阁时清多俊彦，萧生雅意未宜轻。
送李知章下第归河北
作者：晁补之
朝代：宋
体裁：七言绝句

斗鸡击剑邺王台，万古英雄死不埋。子去悲歌宜有和，露萤白首亦常材。
送李端叔从定州先生辟
作者：晁补之
朝代：宋

中山老帅岩廊姿，不用犹作诸侯师。
毛锥变化有风雨，余事亦足疲羣儿。
龙门争骛货趋肆，求货安知于此市。
百年用舍我何有，一语重轻人取是。
李君怀璞世又嗤，世人不宝公收之，乃知士固伸所知。
黄金铸作钟子期，不如晏子共一时。
时平关键一臂持，于何用此宾主为。
鞭长未可施马腹，要以高名詟殊俗。
应戴接䍦携葛彊，笑谈过市人隘坊。
勿忆平山如岘首，它日我名同不朽。
有年公昔但吟诗，无事君今姑饮酒。
只忧我似蠹书鱼，无復骧首鸣盐车。
一麾傥许从方伯，要着韎韦亲丈席。
登临相与看刘公，长啸犬羊空漠北。
送李端叔从定州先生辟
作者：晁补之
朝代：宋

中山老帅岩廊姿，不用犹作诸侯师。毛锥变化有风雨，余事亦足疲群儿。龙门争骛货趋肆，求货安知于此市。百年用舍我何有，一语重轻人取是。李君怀璞世又嗤，世人不宝公收之，乃知士固伸所知。黄金铸作锺子期，不如宴子共一时。时平关键一臂持，于何用此宾主为。鞭长未可施马腹，要以高名詟殊俗。应戴接罹携葛强，笑谈过市人隘坊。勿忆平山如岘首，它日我名同不朽。有年公昔但吟诗，无事君今姑饮酒。只忧我似蠹书鱼，无复骧首鸣盐车。一麾傥许从方伯，要着韎韦亲丈席。登临相与看刘公，长啸犬羊空漠北。
送李端叔从定州先生辟
作者：晁补之
朝代：宋

中山老帅岩廊姿，不用犹作诸侯师。毛锥变化有风雨，馀事亦足疲群儿。龙门争骛货趋肆，求货安知于此市。百年用舍我何有，一语重轻人取是。李君怀璞世又嗤，世人不宝公收之，乃知士固伸所知。黄金铸作钟子期，不如晏子共一时。时平关键一臂持，于何用此宾主为。鞭长未可施马腹，要以高名詟殊俗。应戴接䍦携葛彊，笑谈过市人隘坊。勿忆平山如岘首，它日我名同不朽。有年公昔但吟诗，无事君今姑饮酒。只忧我似蠹书鱼，无复骧首鸣盐车。一麾傥许从方伯，要著韎韦亲丈席。登临相与看刘公，长啸犬羊空漠北。
送梅校理子明通守杭州
作者：晁补之
朝代：宋

金明池上柳，人折一枝春。赠子意不浅，东游云外身。人生半刺史，朱绶光四邻。此岂经世怀，但慰垂白亲。钱塘我旧游，颇复识其人。不应山水改，但恐猿鸟新。章台走马客，冠盖尽要津。窃禄我自惭，便面聊障尘。亦思一舟去，共醉西湖滨。时平自行乐，不为千里莼。归来麒麟上，献纳当及辰。
送梅校理子明通守杭州
作者：晁补之
朝代：宋

金明池上柳，人折一枝春。
赠子意不浅，东游云外身。
人生半刺史，朱绶光四邻。
此岂经世怀，但慰垂白亲。
钱塘我旧游，颇复识其人。
不应山水改，但恐猿鸟新。
章台走马客，冠盖尽要津。
窃禄我自惭，便面聊障尘。
亦思一舟去，共醉西湖滨。
时平自行乐，不为千里蒪。
归来麒麟上，献纳当及辰。
送梅校理子明通守杭州
作者：晁补之
朝代：宋

金明池上柳，人折一枝春。
赠子意不浅，东游云外身。
人生半刺史，朱绶光四邻。
此岂经世怀，但慰垂白亲。
钱塘我旧游，颇復识其人。
不应山水改，但恐猿鸟新。
章台走马客，冠盖尽要津。
窃禄我自惭，便面聊障尘。
亦思一舟去，共醉西湖滨。
时平自行乐，不为千里莼。
归来麒麟上，献纳当及辰。
送欧诚发
作者：晁补之
朝代：宋
体裁：七言律诗

春风共载扬州路，屈指都疑梦夜阑。可是重来俱白发，只堪归去却黄冠。为郎我赖文书少，作邑君逢政令宽。自古江山胜尘土，莫轻故步爱邯郸。
送欧诚发
作者：晁补之
朝代：宋

春风共载扬州路，屈指都疑梦夜阑。
可是重来俱白髮，只堪归去却黄冠。
为郎我頼文书少，作邑君逢政令宽。
自古江山胜尘土，莫轻故步爱邯郸。
送永嘉君回至鹿邑东门外作
作者：晁补之
朝代：宋

冬温榆柳未全彫，黄蝶飞飞缀野蒿。华发不堪悲世故，斜川归兴满东皋。
送永嘉君回至鹿邑东门外作
作者：晁补之
朝代：宋

冬温榆柳未全雕，黄蝶飞飞缀野蒿。华发不堪悲世故，斜川归兴满东皋。
送永嘉君回至鹿邑东门外作
作者：晁补之
朝代：宋

冬温榆柳未全雕，黄蝶飞飞缀野蒿。
华髮不堪悲世故，斜川归兴满东皋。
送直阁杜君章守齐
作者：晁补之
朝代：宋

杜公文史不读律，平反世称徐有功。官为列卿位亦显，皋陶事与礼乐同。书生骫骳笑法令，弦歌不媿陵陂中。众贤和豫治乃举，但愿主圣朝廷公。白头典校汉天禄，未烦载酒如扬雄。自言臣老应报国，五马便去如飞鸿。京东耳闻事可数，似说振贷仓储空。裕民诚患力不足，措国岂与民俱穷。才难所要遇事了，仁厚未免无能蒙。囊中餐玉百未试，干越在匣光生虹。却嗟鈆椠坐弃日，伊我何补羞儿童。力能如虎安敢尔，鬓毛幸未成老翁。亦思一郡效尺寸，官卑未许伸喉咙。饱知世事秪坐啸，又看马鬣吹西风。平生放意在云水，落身尘土禽闭笼。经时无酒对佳客，借与歌舞开心胸。公行媌曼载双舸，谁与客劝琉璃锺。
送直阁杜君章守齐
作者：晁补之
朝代：宋
体裁：古风

杜公文史不读律，平反世称徐有功。官为列卿位亦显，皋陶事与礼乐同。书生骫骳笑法令，弦歌不愧陵陂中。众贤和豫治乃举，但愿主圣朝廷公。白头典校汉天禄，未烦载酒如扬雄。自言臣老应报国，五马便去如飞鸿。京东耳闻事可数，似说振贷仓储空。裕民诚患力不足，措国岂与民俱穷。才难所要遇事了，仁厚未免无能蒙。囊中餐玉百未试，干越在匣光生虹。却嗟铅椠坐弃日，伊我何补羞儿童。力能如虎安敢尔，鬓毛幸未成老翁。亦思一郡效尺寸，官卑未许伸喉咙。饱知世事祗坐啸，又看马鬣吹西风。平生放意在云水，落身尘土禽闭笼。经时无酒对佳客，借与歌舞开心胸。公行媌曼载双舸，谁与客劝琉璃钟。
送石梁赴举
作者：晁补之
朝代：宋
体裁：古风

鹤知半夜鸡知旦，岁晚淹留客心乱。功名识时贵及早，不忍饭牛衣至骭。家居负米有季弟，能视明星弋凫雁。男儿业就可以行，桃李荣时腰绶灿。
送石梁赴举
作者：晁补之
朝代：宋

鹤知半夜鸡知旦，岁晚淹留客心乱。
功名识时贵及早，不忍饭牛衣至骭。
家居负米有季弟，能视明星弋鳬雁。
男儿业就可以行，桃李荣时腰绶灿。
送舅氏杨通直令阳谷
作者：晁补之
朝代：宋

人言慎县宰，颇似太丘君。客户有训遣，司官无讼闻。外家久寂莫，舅氏少辛勤。一邑何足道，高名谁与群。西来马特特，冬晚雪纷纷。公朝道由砥，孤士迹如云。过门苦地僻，下直迫日曛。深泥枉穷巷，寒垆对残煴。感慨说宣子，飘零缀遗文。麟阁窘铅椠，鱼山失耕芸。远情等匏系，归梦剧丝棼。山东接畿甸，阳谷近榆枌。吏昔猛豺虎，民如窜麖麇。幸逢宽大时，庶几仁惠薰。自笑下士策，不殊野人芹。爱民宜百禄，本茂实当蕡。
送舅氏杨通直令阳谷
作者：晁补之
朝代：宋

人言慎县宰，颇似太丘君。
客户有训遣，司官无讼闻。
外家久寂莫，舅氏少辛勤。
一邑何足道，高名谁与群。
西来马特特，冬晚雪纷纷。
公朝道由砥，孤士迹如云。
过门苦地僻，下直迫日曛。
深泥枉穷巷，寒垆对残熅。
感慨说宣子，飘零缀遗文。
麟阁窘铅椠，鱼山失耕芸。
远情等匏繫，归梦剧丝棼。
山东接畿甸，阳谷近榆枌。
吏昔猛豺虎，民如窜麖麏。
幸逢宽大时，庶几仁惠熏。
自笑下士策，不殊野人芹。
爱民宜百禄，本茂实当蕡。
送赵正夫京东漕
作者：晁补之
朝代：宋
体裁：五言律诗

朝持使者节，骑出大明宫。霜拂蓬壶外，春生海岱东。清时忧国事，白首问民风。我亦何为者，丹铅点勘中。
送赵燮
作者：晁补之
朝代：宋

赵侯慷慨诸公客，少日论兵今发白。自言颇似鞴上鹰，老得一州聊锻翮。送行谁复双眼青，断肠红颊倾渌醽。停歌自解水苍佩，醉骑紫燕黄河冰。
送赵燮
作者：晁补之
朝代：宋

赵侯慷慨诸公客，少日论兵今发白。自言颇似韝上鹰，老得一州聊铩翮。送行谁复双眼青，断肠红颊倾渌醽。停歌自解水苍佩，醉骑紫燕黄河冰。
送赵燮
作者：晁补之
朝代：宋

赵侯慷慨诸公客，少日论兵今髮白。
自言颇似鞴上鹰，老得一州聊铩翮。
送行谁復双眼青，断肠红颊倾渌醽。
停歌自解水苍佩，醉骑紫燕黄河冰。
送长道客滑道士
作者：晁补之
朝代：宋

海山兜率事悠悠，底处仍须着力修。莫认箭边曾有鹿，安知蓑外是无牛。社樗共作支离病，园絮同为汗漫游。亦见颜公为言此，春风过尽不抬头。
送长道客滑道士
作者：晁补之
朝代：宋

海山兜率事悠悠，底处仍须著力修。莫认箭边曾有鹿，安知蓑外是无牛。社樗共作支离病，园絮同为汗漫游。亦见颜公为言此，春风过尽不抬头。
送陈逸之筠州
作者：晁补之
朝代：宋

居贫百草春靃靡，制作舞雩春服美。爱君欲赠华韡韡，思君何处无芳卉。三年眼花祇欲眠，惊梦往往音跫然。单金安所用吾技，术成正复迁刘累。不狩何由有貆特，钱镈须勤晚方积。呻吟裘氏日已多，恩流三族功比河。告行风雨春物空，催花作果黍芃芃。亦从梁汴即清颍，湛湛已见江头枫。严君被命分符虎，昔者无襦今五裤。未劳负米迂山川，姑弟酒中从圣贤。
送陈逸之筠州
作者：晁补之
朝代：宋

居贫百草春靃靡，制作舞雩春服美。
爱君欲赠华韡韡，思君何处无芳卉。
三年眼花祇欲眠，惊梦往往音跫然。
单金安所用吾技，术成正復迁刘累。
不狩何由有貆特，钱镈须勤晚方积。
呻吟裘氏日已多，恩流三族功比河。
告行风雨春物空，催花作果黍芃芃。
亦从梁汴即清颍，湛湛已见江头枫。
严君被命分符虎，昔者无襦今五袴。
未劳负米迂山川，姑弟酒中从圣贤。
送陈逸之筠州
作者：晁补之
朝代：宋

居贫百草春靃靡，制作舞雩春服美。爱君欲赠华韡韡，思君何处无芳卉。三年眼花秪欲眠，惊梦往往音跫然。单金安所用吾技，术成正复迁刘累。不狩何由有貆特，钱镈须勤晚方积。呻吟裘氏日已多，恩流三族功比河。告行风雨春物空，催花作果黍芃芃。亦从梁汴即清颍，湛湛已见江头枫。严君被命分符虎，昔者无襦今五裤。未劳负米污山川，姑弟酒中从圣贤。
送龙图范丈德孺帅庆
作者：晁补之
朝代：宋

君不见先君往在康定中，奉诏经略河西戎。大顺胡芦尽耕稼，贼书不到秦关东。边人咸识侍中子，至今犹说将军似。给事文武龙图贤，大冯小冯安足言。龆年书传有肝胆，二十起家车槛槛。蛟龙云雨时可用，麒麟图画功非晚。况闻驰传厌山谷，顷时河陇严飞挽。朝廷属休兰会兵，秦人倚庆为长城。时平斥候正须远，军闲留田未宜轻。东风浩浩吹榆柳，相劝西城古原酒。班春曷不问遗老，先公远谋尚多有。女郎山下万貔貅，部曲肥马身轻裘。比曹赏肠饱无用，谈话岂得希封侯。赵边今日须李牧，士无超距姑食肉。
送龙图范丈德孺帅庆
作者：晁补之
朝代：宋

君不见先君往在康定中，奉诏经略河西戎。
大顺胡芦尽耕稼，贼书不到秦关东。
边人咸识侍中子，至今犹说将军似。
给事文武龙图贤，大冯小冯安足言。
龆年书传有肝胆，二十起家车槛槛。
蛟龙云雨时可用，麒麟图画功非晚。
况闻驰传厌山谷，顷时河陇严飞挽。
朝廷属休兰会兵，秦人倚庆为长城。
时平斥候正须远，军闲留田未宜轻。
东风浩浩吹榆柳，相劝西城古原酒。
班春曷不问遗老，先公远谋尚多有。
女郎山下万貔貅，部曲肥马身轻裘。
比曹赏赐饱无用，谈话岂得希封侯。
赵边今日须李牧，士无超距姑食肉。
送龙图范丈德孺帅庆
作者：晁补之
朝代：宋

君不见先君往在康定中，奉诏经略河西戎。
大顺胡芦尽耕稼，贼书不到秦关东。
边人咸识侍中子，至今犹说将军似。
给事文武龙图贤，大冯小冯安足言。
龆年书传有肝胆，二十起家车槛槛。
蛟龙云雨时可用，麒麟图画功非晚。
况闻驰传厌山谷，顷时河陇严飞輓。
朝廷属休兰会兵，秦人倚庆为长城。
时平斥候正须远，军闲留田未宜轻。
东风浩浩吹榆柳，相劝西城古原酒。
班春曷不问遗老，先公远谋尚多有。
女郎山下万貔貅，部曲肥马身轻裘。
比曹赏肠饱无用，谈话岂得希封侯。
赵边今日须李牧，士无超距姑食肉。
遇赦北归
作者：晁补之
朝代：宋
体裁：七言绝句

山犹故险水犹奔，无复前年溅泪痕。自是人心随境别，橹声帆色尽君恩。
遇赦北归
作者：晁补之
朝代：宋

山犹故险水犹奔，无復前年溅泪痕。
自是人心随境别，橹声帆色尽君恩。
遐观楼辞
作者：晁补之
朝代：宋

窘墙堵之伏潜兮，登斯楼以遐观。匪吾居之为隘兮，乾坤曶其盂盘。仰攀甍而拊楯兮，宇旷旷而益宽。彼何大而能舒兮，吾何眇而莫闲。霜肃垄而木枯兮，潦收窦而泽乾。蓬鸣野而相追兮，知海冰而天寒。左睇兮城闉，右盼兮林坰。商贾纷其昼合兮，陶冶蓊其烟兴。之罘杳以在东，双柏近而青青。物暇遽之不同兮，余亦不知其何情。聊浮游以相羊兮，初怫郁而中清。彼坱圠之无垠兮，人驹隙之暂更。道本夷而世险兮，夸夺餍而卒平。周垣兀其跨衍兮，逝千古于樵耕。春与秋之不淹兮，岁忽忽其峥嵘。招摇指于北陆兮，澹黄宫之阳生。固天道之反覆兮，气默会而孤萌。朝卷箔而极望兮，稍雾廓而日晶。及旸景之方中兮，晞余发乎南荣。浮云起而景翳兮，四暝合而睹星。风摵摵而感轩兮，雀啾啾而赴楹。收百为以清虑兮，施余裯而榻横。漠汹汹而非声兮，邈冉冉而非征。形欺魄而若存兮，神无亏而靡成。目瞳眬而罔觌兮，坐待日之方升。夜寥寥而未央兮，羌不寐而无营。
遐观楼辞
作者：晁补之
朝代：宋

窘墙堵之伏潜兮，登斯楼以遐观。
匪吾居之为隘兮，干坤曶其盂盘。
仰攀甍而拊楯兮，宇旷旷而益宽。
彼何大而能舒兮，吾何眇而莫闲。
霜肃垄而木枯兮，潦收窦而泽干。
蓬鸣野而相追兮，知海冰而天寒。
左睇兮城闉，右盼兮林垧。
商贾纷其昼合兮，陶冶蓊其烟兴。
之罘杳以在东，双柏近而青青。
物暇遽之不同兮，余亦不知其何情。
聊浮游以相羊兮，初怫鬰而中清。
彼坱圠之无垠兮，人驹隙之暂更。
道本夷而世险兮，夸夺餍而卒平。
周垣兀其跨衍兮，逝千古于樵耕。
春与秋之不淹兮，岁忽忽其峥嵘。
招摇指于北陆兮，澹黄宫之阳生。
固天道之反覆兮，气默会而孤萌。
朝卷箔而极望兮，稍雾廓而日晶。
及旸景之方中兮，晞余髮乎南荣。
浮云起而景翳兮，四暝合而覩星。
风摵摵而感轩兮，雀啾啾而赴楹。
收百为以清虑兮，施余裯而榻横。
漠汹汹而非声兮，邈冉冉而非征。
形欺魄而若存兮，神无亏而靡成。
目瞳眬而罔觌兮，坐待日之方升。
夜寥寥而未央兮，羌不寐而无营。
邓御夫秀才为窟室戏题
作者：晁补之
朝代：宋

君不学冯驩弹铗从薛公，贷钱烧券悦市佣。又不学鲁连约矢射聊城，笑夸田单取美名。何为空郊独坐一茅屋，深如鱼潜远蛇伏。荒檐野蔓幽莫瞩，窥户下投如坠谷。其外桑麻杂蔬菽，白水寒山秀川陆。秋风萧萧吹苜蓿，晚日牛羊依雁骛。朱书细字传老子，蠹穴蜗穿无卷轴。我来不暇问出处，但爱君居伯夷筑。九月九日秋气凉，芙蓉黄菊天未霜。登高能赋岂我长，从君此庵时相羊。不用糟丘讥腐肠，酒酣犹能歌楚狂。我敬先生不敢量，二三子者亦自强，洁身乱伦非所望。
邓御夫秀才为窟室戏题
作者：晁补之
朝代：宋
体裁：古风

君不学冯驩弹铗从薛公，贷钱烧券悦市佣。又不学鲁连约矢射聊城，笑夸田单取美名。何为空郊独坐一茅屋，深如鱼潜远蛇伏。荒檐野蔓幽莫瞩，窥户下投如坠谷。其外桑麻杂蔬菽，白水寒山秀川陆。秋风萧萧吹苜蓿，晚日牛羊依雁鹜。朱书细字传老子，蠹穴蜗穿无卷轴。我来不暇问出处，但爱君居伯夷筑。九月九日秋气凉，芙蓉黄菊天未霜。登高能赋岂我长，从君此庵时相羊。不用糟丘讥腐肠，酒酣犹能歌楚狂。我敬先生不敢量，二三子者亦自强，洁身乱伦非所望。
郊居与八弟无斁读书
作者：晁补之
朝代：宋

坐狂得世捐，作官故不了。十年未弛负，半世不黔灶。居然颜玉雪，及是鬓蓬葆。碧山已焚鱼，白水初种稻。瓜区可深隐，圭窦便却埽。之子怀世资，行修名誉好。避人本愉恬，坐我亦枯槁。顷求田野处，政以城郭扰。常时啜仳别，幸尔晏言笑。如兰岂异臭，覆瓿本均好。不惩范釜尘，尚作韩编盗。斲轮元戒疾，纻絮非病少。莞尔劝之休，怡然守而嫪。翻思南迁久，祇幸北归早。三已令奚愠，四至卿诚巧。所欣颠木檗，莫羡姣人瞭。同气靡间言，它人阙忠告。贫居无酒肉，穷巷有探讨。葵作饱蓬蓬，茗浇忧悄悄。长闲味更永，竞进念已剿。目鸿天苍苍，梦蝶日杲杲。蘅皋美新雨，藜杖邈高蹈。营斋直新径，创槛俯幽沼。架以我园檀，茨之子官草。优游聊卒岁，邂逅可同调。佩玉子终翔，菟裘我方老。囊中餐玉法，枥上追风骠。能知面不腼，未用心如搅。平生夔契慕，晚岁瞿聃妙。但欲入林深，子来应问道。
郊居与八弟无斁读书
作者：晁补之
朝代：宋

坐狂得世捐，作官故不了。十年未弛负，半世不黔灶。居然颜玉雪，及是鬓蓬葆。碧山已焚鱼，白水初种稻。瓜区可深隐，圭窦便却埽。之子怀世资，行修名誉好。避人本愉恬，坐我亦枯槁。顷求田野处，政以城郭扰。常时啜仳别，幸尔晏言笑。如兰岂异臭，覆瓿本均好。不惩范釜尘，尚作韩编盗。斲轮元戒疾，纻絮非病少。莞尔劝之休，怡然守而嫪。翻思南迁久，秪幸北归早。三已令奚愠，四至卿诚巧。所欣颠木蘖，莫羡姣人了。同气靡间言，它人阙忠告。贫居无酒肉，穷巷有探讨。葵作饱蓬蓬，茗浇忧悄悄。长闲味更永，竞进念已剿。目鸿天苍苍，梦蝶日杲杲。蘅皋美新雨，藜杖邈高蹈。营斋直新径，创槛俯幽沼。架以我园檀，茨之子官草。优游聊卒岁，邂逅可同调。佩玉子终翔，菟裘我方老。囊中餐玉法，枥上追风骠。能知面不腼，未用心如搅。平生夔契慕，晚岁瞿聃妙。但欲入林深，子来应问道。
郊居与八弟无斁读书
作者：晁补之
朝代：宋

坐狂得世捐，作官故不了。
十年未弛负，半世不黔竈。
居然颜玉雪，及是鬓蓬葆。
碧山已焚鱼，白水初种稻。
瓜区可深隠，圭窦便却埽。
之子怀世资，行修名誉好。
避人本愉恬，坐我亦枯槁。
顷求田野处，政以城郭扰。
常时啜仳别，幸尔晏言笑。
如兰岂异臭，覆瓿本均好。
不惩范釜尘，尚作韩编盗。
斲轮元戒疾，纻絮非病少。
莞尔劝之休，怡然守而嫪。
翻思南迁久，祇幸北归早。
三已令奚愠，四至卿诚巧。
所欣颠木蘗，莫羡姣人瞭。
同气靡间言，它人阙忠告。
贫居无酒肉，穷巷有探讨。
葵作饱蓬蓬，茗浇忧悄悄。
长闲味更永，竞进念已剿。
目鸿天苍苍，梦蝶日杲杲。
蘅皋美新雨，藜杖邈高蹈。
营斋直新径，创槛俯幽沼。
架以我园檀，茨之子官草。
优游聊卒岁，邂逅可同调。
佩玉子终翔，菟裘我方老。
囊中餐玉法，枥上追风骠。
能知面不腼，未用心如搅。
平生夔契慕，晚岁瞿聃妙。
但欲入林深，子来应问道。
郑彦能求拟江亭诗
作者：晁补之
朝代：宋

亭下流泉三亩隘，谁拟西江晴一派。
桃李佳名闻昔人，此言虽小可喻大。
宁非逐楚憔悴身，当是羊裘傲汉人。
避世墙东王君公，五经纷纶井大春。
端然养鱼废车马，一身环堵观天下。
吾人郑子诗句新，高堂素壁开萧洒。
何当湛湛见青枫，白苹落日慰相逢。
一亭两槛更何有，波涛风雨船前后。
莫忆乘槎犯汉津，莫忆楼船下石城。
尽醉渔阳无好曲，短蓑铜斗平生足。
郑彦能求拟江亭诗
作者：晁补之
朝代：宋

亭下流泉三亩隘，谁拟西江晴一派。桃李佳名闻昔人，此言虽小可喻大。宁非逐楚憔悴身，当是羊裘傲汉人。避世墙东王君公，五经纷纶井大春。端然养鱼废车马，一身环堵观天下。吾人郑子诗句新，高堂素壁开萧洒。何当湛湛见青枫，白蘋落日慰相逢。一亭两槛更何有，波涛风雨船前后。莫忆乘槎犯汉津，莫忆楼船下石城。尽醉渔阳无好曲，短蓑铜斗平生足。
都门
作者：晁补之
朝代：宋
体裁：七言绝句

飘零何处是生涯，瘦马都门踏落花。芳物搅心看不得，绨袍遮眼畏风沙。
酒泉子（同前）
作者：晁补之
朝代：宋
体裁：词

萱草戎葵，松菊堂深犹畏暑，晚云催雨霭帘栊。满楼风。池莲翻倒小莲红。看扫鉴、天清似水，一轮明月却当空。画栏中。
酬李唐臣赠山水短轴
作者：晁补之
朝代：宋

大山宫，小山霍，欲识山高观石脚。大波为澜，小波为沦，欲知水深观水津。营丘于此意独亲，杜侯所与复有人。不见李侯今五载，苦向营丘有余态。齐纨如雪吴刀裁，小毫束笋缣囊开。经营初似云烟合，挥洒忽如风雨来。苍梧泱漭天无日，深岩老树洪涛入。榛林闇漠猿狖寒，苔藓侵淫螺蚌湿。纷纷禽散江干沙，有风北来吹蒹葭。前洲后渚相随没，行子渔人归径失。李侯此笔良已奇，我闻李侯家朔垂。跨河而北宁有之，曷不南游观禹穴。梅梁锁涩萍满皮，神物变化当若斯。元君画史虽天与，我论绝艺无今古。张颠草书要剑舞，得意可无山水助，他日李侯人益慕。
酬李唐臣赠山水短轴
作者：晁补之
朝代：宋

大山宫，小山霍，欲识山高观石脚。大波为澜，小波为沦，欲知水深观水津。营丘于此意独亲，杜侯所与复有人。不见李侯今五载，苦向营丘有馀态。齐纨如雪吴刀裁，小毫束笋缣囊开。经营初似云烟合，挥洒忽如风雨来。苍梧泱漭天无日，深岩老树洪涛入。榛林闇漠猿狖寒，苔藓侵淫螺蚌湿。纷纷禽散江干沙，有风北来吹蒹葭。前洲后渚相随没，行子渔人归径失。李侯此笔良已奇，我闻李侯家朔垂。跨河而北宁有之，曷不南游观禹穴。梅梁锁涩萍满皮，神物变化当若斯。元君画史虽天与，我论绝艺无今古。张颠草书要剑舞，得意可无山水助，他日李侯人益慕。
酬李唐臣赠山水短轴
作者：晁补之
朝代：宋

大山宫，小山霍，欲识山高观石脚。
大波为澜，小波为沦，欲知水深观水津。
营丘于此意独亲，杜侯所与復有人。
不见李侯今五载，苦向营丘有余态。
齐纨如雪吴刀裁，小毫束笋缣囊开。
经营初似云烟合，挥洒忽如风雨来。
苍梧泱漭天无日，深岩老树洪涛入。
榛林闇漠猨狖寒，苔藓侵淫螺蚌湿。
纷纷禽散江干沙，有风北来吹蒹葭。
前洲后渚相随没，行子渔人归径失。
李侯此笔良已奇，我闻李侯家朔垂。
跨河而北宁有之，曷不南游观禹穴。
梅梁鏁涩萍满皮，神物变化当若斯。
元君画史虽天与，我论绝艺无今古。
张颠草书要剑舞，得意可无山水助，他日李侯人益慕。
酴醾
作者：晁补之
朝代：宋

唤将梅蕊要同韵，羞杀梨花不解香。
如何五月露寒殿，不与熏风送晚凉。
酴醾
作者：晁补之
朝代：宋

唤将梅蕊要同韵，羞杀梨花不解香。如何五月露寒殿，不与薰风送晚凉。
醉落魄/一斛珠·用韵和李季良泊山口
作者：晁补之
朝代：宋
体裁：词

高鸿远鹜。溪山一带人烟簇。知君船近渔矶宿。轻素横溪，天淡垂寒玉。谁家红袖阑干曲。南陵风软波平绿。幽吟无伴芳尊独。清瘦休文，一夜伤单縠。
醉落魄·一斛珠·高鸿远骛
作者：晁补之
朝代：宋
体裁：词

高鸿远骛。溪山一带人烟簇。知君船近渔矶宿。轻素横溪，天淡挂寒玉。谁家红袖阑干曲。南陵风软波平绿。幽吟无伴芳尊独。清瘦休文，一夜伤单縠。
醉落魄（用韵和李季良泊山口）
作者：晁补之
朝代：宋

高鸿远鹜。溪山一带人烟簇。知君舟近渔矶宿。轻素横溪，天淡挂寒玉。
谁家红袖阑干曲。南陵风软波平绿。幽吟无伴芳尊独。清瘦休文，一夜伤单縠。
采石李白墓
作者：晁补之
朝代：宋
体裁：七言绝句

客星一点太微傍，谈笑青蝇玉失光。载酒五湖狂到死，只今天地不能藏。
金凤钩 其二 送春
作者：晁补之
朝代：宋
体裁：词

雪晴闲步花畔。试屈指、早春将半。樱桃枝上最先到，却恨小梅芳浅。忽惊拂水双来燕。暗自忆、故人犹远。一分风雨占春愁，一来又对花肠断。
金凤钩·春辞我向何处
作者：晁补之
朝代：宋
体裁：词

春辞我向何处。怪草草、夜来风雨。一簪华发，少欢饶恨，无计殢春且住。春回常恨寻无路。试向我、小园徐步。一阑红药，倚风含露。春自未曾归去。
金凤钩·送春
作者：晁补之
朝代：宋

春辞我，向何处？怪草草、夜来风雨。一簪华发，少欢饶恨，无计殢春且住。春回常恨寻无路，试向我、小园徐步。一栏红药，倚风含露。春自未曾归去。
金凤钩（同前）
作者：晁补之
朝代：宋
体裁：词

雪消闲步花畔。试屈指、早春将半。樱桃枝上最先到，却恨小梅芳浅。忽惊拂水双来燕。暗自忆、故人犹远。一分风雨占春愁，一来又对花肠断。
金盏倒垂莲
作者：晁补之
朝代：宋
体裁：词

休说将军，解弯弓掠地，崑岭河源。
彩笔题诗，绿水映红莲。
算总是、风流馀事，会须行乐□年。
况有一部，随轩脆管繁弦。
多情旧游尚忆，寄秋风万里，鸿雁天边。
未学元龙，豪气笑求田。
也莫为、庭槐兴叹，便伤摇落凄然。
后会一笑，犹堪醉倒花前。
金盏倒垂莲
作者：晁补之
朝代：宋
体裁：词

诸阮英游，尽千锺饮量，百丈词源。
对舞春风，螺髻小双莲。
念两处、登高临远，又伤芳物新年。
此泪不待，桓伊危柱哀弦。
身闲未应无事，趁栽梅径里，插柳池边。
野鹤飘颻，幽兴在青田。
也莫话、书生豪气，更铭功业燕然。
毕竟得意，何如月下花前。
金盏倒垂莲 其二 次韵同寄霸师杨仲谋安抚
作者：晁补之
朝代：宋
体裁：词

休说将军，解弯弓掠地，昆岭河源。綵笔题诗，绿水映红莲。算总是、风流馀事，会须行乐芳年。况有一部，随轩脆管繁弦。多情旧游尚忆，寄秋风万里，鸿雁天边。未学元龙，豪气笑求田。也莫为、庭槐兴叹，便伤摇落凄然。后会一笑，犹堪醉倒花前。
金盏倒垂莲·休说将军
作者：晁补之
朝代：宋

休说将军，解弯弓掠地，昆岭河源。彩笔题诗，绿水映红莲。算总是、风流馀事，会须行乐□年。况有一部，随轩脆管繁弦。多情旧游尚忆，寄秋风万里，鸿雁天边。未学元龙，豪气笑求田。也莫为、庭槐兴叹，便伤摇落凄然。后会一笑，犹堪醉倒花前。
金盏倒垂莲·诸阮英游
作者：晁补之
朝代：宋

诸阮英游，尽千锺饮量，百丈词源。
对舞春风，螺髻小双莲。
念两处、登高临远，又伤芳物新年。
此泪不待，桓伊危柱哀弦。
身闲未应无事，趁栽梅径里，插柳池边。
野鹤飘飖，幽兴在青田。
也莫话、书生豪气，更铭功业燕然。
毕竟得意，何如月下花前。
金盏倒垂莲（依韵和次膺寄杨仲谋观察）
作者：晁补之
朝代：宋
体裁：词

诸阮英游，尽千钟饮量，百丈词源。对舞春风，螺髻小双莲。念两处、登高临远，又伤芳物新年。此泪不待，桓伊危柱哀弦。身闲未应无事，趁栽梅径里，插柳池边。野鹤飘飖，幽兴在青田。也莫话、书生豪气，更铭功业燕然。毕竟得意，何如月下花前。
金陵南数十里江心烈山崒然特起犹金山也家人云安得隐于此作一绝
作者：晁补之
朝代：宋
体裁：七言绝句

山如浮玉一峰立，江似海门千顷开。我欲此中成小隐，莫教山脚有船来。
金陵南数十里江心烈山崒然特起犹金山也家人云安得隠于此作一绝
作者：晁补之
朝代：宋

山如浮玉一峰立，江似海门千顷开。
我欲此中成小隠，莫教山脚有船来。
钟山有石故名
作者：晁补之
朝代：宋

江上秋涛喷玉岩，风锼月炼白云缄。
为君一叩无人境，要听洪钟出万杉。
钟山有石故名
作者：晁补之
朝代：宋

江上秋涛喷玉岩，风锼月鍊白云缄。为君一叩无人境，要听洪钟出万杉。
钦圣皇后挽辞二首
作者：晁补之
朝代：宋

神开大马表坤祺，象配黄龙耀母仪。艰棘从权非本意，忧勤复辟竟先期。欲书皇极彝伦事，不在关雎卷耳诗。陵作因山名改圣，君王仁孝自生知。苍黄大策中先定，汹涌奸言外独惊。可但触山忧地坼，只应鍊石见天成。江湖自昔波涛远，日月如今昼夜明。尽作儿啼送文母，不知箫鼓若为声。
钦圣皇后挽辞二首·其一
作者：晁补之
朝代：宋

神开大马表坤祺，象配黄龙耀母仪。艰棘从权非本意，忧勤复辟竟先期。欲书皇极彝伦事，不在关雎卷耳诗。陵作因山名改圣，君王仁孝自生知。
钦圣皇后挽辞二首·其一
作者：晁补之
朝代：宋

神开大马表坤祺，象配黄龙耀母仪。
艰棘从权非本意，忧勤復辟竟先期。
欲书皇极彝伦事，不在关雎卷耳诗。
陵作因山名改圣，君王仁孝自生知。
钦圣皇后挽辞二首·其二
作者：晁补之
朝代：宋

苍黄大策中先定，汹涌奸言外独惊。可但触山忧地坼，只应鍊石见天成。江湖自昔波涛远，日月如今昼夜明。尽作儿啼送文母，不知箫鼓若为声。
钦圣皇后挽辞二首·其二
作者：晁补之
朝代：宋

苍黄大策中先定，汹涌姦言外独惊。
可但触山忧地坼，只应炼石见天成。
江湖自昔波涛远，日月如今昼夜明。
尽作儿啼送文母，不知箫鼓若为声。
钦慈皇后挽辞二首
作者：晁补之
朝代：宋

仙驭飘飖不可寻，西陵宝册襚衣衾。礼遵章懿因仁志，谥酌钦慈自圣心。感泣万人随遣奠，恩勤千古咏徽音。一言能使民忠劝，要识吾君孝治深。弓韣它年事炳灵，红光满室众潜惊。人言薄氏诚君子，天与文皇兆大横。圣有至情风不止，邦传庆祚日重明。百神陪扈朝陵寝，想像登舆动佩声。
钦慈皇后挽辞二首·其一
作者：晁补之
朝代：宋
体裁：七言律诗

仙驭飘飖不可寻，西陵宝册襚衣衾。礼遵章懿因仁志，谥酌钦慈自圣心。感泣万人随遣奠，恩勤千古咏徽音。一言能使民忠劝，要识吾君孝治深。
钦慈皇后挽辞二首·其二
作者：晁补之
朝代：宋
体裁：七言律诗

弓韣它年事炳灵，红光满室众潜惊。人言薄氏诚君子，天与文皇兆大横。圣有至情风不止，邦传庆祚日重明。百神陪扈朝陵寝，想像登舆动佩声。
锁试呈同舍三首
作者：晁补之
朝代：宋

官局悠悠共此行，来时庭菊未含英。五更脱叶惊书几，一夜寒砧满禁城。诗似凉风来有思，酒如清露挹无声。何时骢马催归去，更有林端魄一生。天街初月映天河，拜敕东华走马过。解榻暂如龟遇木，闭帘还似雉婴罗。倦依书册工催睡，闷倚诗篇足当歌。可待纷纷厌朱墨，昼闲唯有饮无何。周行栉比未应充，荐庙方求古鼎钟。经眼乍愁千纸积，解颐聊喜一言逢。黄花庭槛时虽过，白酒邻槽愿可从。更促寄衣真似旅，晓堂初怯露寒浓。
锁试呈同舍三首·其一
作者：晁补之
朝代：宋
体裁：七言律诗

官局悠悠共此行，来时庭菊未含英。五更脱叶惊书几，一夜寒砧满禁城。诗似凉风来有思，酒如清露挹无声。何时骢马催归去，更有林端魄一生。
锁试呈同舍三首·其三
作者：晁补之
朝代：宋
体裁：七言律诗

周行栉比未应充，荐庙方求古鼎钟。经眼乍愁千纸积，解颐聊喜一言逢。黄花庭槛时虽过，白酒邻槽愿可从。更促寄衣真似旅，晓堂初怯露寒浓。
锁试呈同舍三首·其二
作者：晁补之
朝代：宋
体裁：七言律诗

天街初月映天河，拜敕东华走马过。解榻暂如龟遇木，闭帘还似雉婴罗。倦依书册工催睡，闷倚诗篇足当歌。可待纷纷厌朱墨，昼闲唯有饮无何。
锺山有石故名
作者：晁补之
朝代：宋

江上秋涛喷玉岩，风锼月链白云缄。
为君一叩无人境，要听洪钟出万杉。
长安行赠郭法曹思聪
作者：晁补之
朝代：宋
体裁：古风

越罗作衫乌纱帻，长安青云少年客。梁门门西狭斜陌，飞阁氤氲多第宅。南威十五桃花色，箫管哀吟动魂魄。银槽压酒倾琥珀，青丝络头飞赭白。韩狗胡鹰快多获，少年意气区中窄。金昆玉季盈十百，君独飘翩异风格。十岁铅丹事书册，岂徒新丰困寒阨。能犯龙头请恩泽，送君此行无怆恻，努力功名传烜赫。它年寻我吴山侧，踯躅盈山禽磔磔。
长安行赠郭法曹思聪
作者：晁补之
朝代：宋

越罗作衫乌纱帻，长安青云少年客。梁门门西狭斜陌，飞阁氤氲多第宅。南威十五桃花色，萧管哀吟动魂魄。银槽压酒倾琥珀，青丝络头飞赭白。韩狗胡鹰快多获，少年意气区中窄。金昆玉季盈十百，君独飘翩异风格。十岁铅丹事书册，岂徒新丰困寒厄。能犯龙头请恩泽。送君此行无怆恻，努力功名传烜赫。它年寻我吴山侧，踯躅盈山禽磔磔。
闻慎思说豪塘居
作者：晁补之
朝代：宋
体裁：五言律诗

闻在豪塘饮，松林日百回。当年鹿何往，异世鹤归来。未许茅斋并，终期蜡屐陪。丹留杉不死，夜气看星魁。
闻文潜舍人出试院约毅父考功寻春
作者：晁补之
朝代：宋

上界官府多文书，我臞犹比山泽儒。閒忙态异亡羊等，一月不见霜侵须。虽无京兆白花沥，还有太官青玉壶。武安曾孙我外弟，闻君得人助君喜。可能饼果餍儿童，不有杯槃到邻里。去年南归饮王家，把盏犹见黄梅花。城南寻春成岁事，忍不省顾随泥沙。世事何须还刺口，轻薄论交翻覆手。自怜只似永州氓，归喜蛇存视吾缶。
闻文潜舍人出试院约毅父考功寻春
作者：晁补之
朝代：宋

上界官府多文书，我臞犹比山泽儒。
閒忙态异亡羊等，一月不见霜侵鬚。
虽无京兆白花沥，还有太官青玉壶。
武安曾孙我外弟，闻君得人助君喜。
可能餠果餍儿童，不有杯槃到邻里。
去年南归饮王家，把盏犹见黄梅花。
城南寻春成岁事，忍不省顾随泥沙。
世事何须还刺口，轻薄论交翻覆手。
自怜只似永州氓，归喜蛇存视吾缶。
闻文潜舍人出试院约毅父考功寻春
作者：晁补之
朝代：宋

上界官府多文书，我臞犹比山泽儒。闲忙态异亡羊等，一月不见霜侵须。虽无京兆白花沥，还有太官青玉壶。武安曾孙我外弟，闻君得人助君喜。可能饼果餍儿童，不有杯盘到邻里。去年南归饮王家，把盏犹见黄梅花。城南寻春成岁事，忍不省顾随泥沙。世事何须还刺口，轻薄论交翻覆手。自怜只似永州甿，归喜蛇存视吾缶。
阎子常携琴入村
作者：晁补之
朝代：宋

阎夫子，通古今。家徒四壁犹一琴，今年二月雨霖霪。喜君垄麦如人深，屋间幽默咸池音。高山流水我非听，听我说君辛苦吟。薛老村西十里地，旱日燎原无柳林。芒鞋曳杖逐镰笼，当午未食饥烧心。芸芸麦田翻黄波，蝻虫盘穗如蜗螺。麦未收打催种豆，屋下迹少田间多。阎夫子，时我过。我与夫子良同科，四体虽勤口餔众。煮豆然萁穷奈何，人谓君琴语辛苦。此曲无乃伤天和，君不见夫子宋围不糁犹弦歌。
阎子常携琴入村
作者：晁补之
朝代：宋

阎夫子，通古今，家徒四壁犹一琴。今年二月雨霖霪，喜君垄麦如人深。屋间幽默咸池音，高山流水我非听，听我说君辛苦吟。薛老村西十里地，旱日燎原无柳林。芒鞋曳杖逐镰笼，当午未食饥烧心。芸芸麦田翻黄波，蝻虫盘穗如蜗螺。麦未收打催种豆，屋下迹少田间多。阎夫子，时我过，我与夫子良同科。四体虽勤口餔众，煮豆然萁穷奈何。人谓君琴语辛苦，此曲无乃伤天和，君不见夫子宋围不糁犹弦歌。
阎子常携琴入村
作者：晁补之
朝代：宋

阎夫子，通古今，家徒四壁犹一琴。
今年二月雨霖霪，喜君壠麦如人深。
屋间幽默咸池音，高山流水我非听，听我说君辛苦吟。
薛老村西十里地，旱日燎原无柳林。
芒鞋曳杖逐镰笼，当午未食饥烧心。
芸芸麦田翻黄波，蝻虫盘穗如蜗螺。
麦未收打催种豆，屋下迹少田间多。
阎夫子，时我过，我与夫子良同科。
四体虽勤口餔众，煮豆然萁穷奈何。
人谓君琴语辛苦，此曲无乃伤天和，君不见夫子宋围不糁犹弦歌。
阎子常求琴弦
作者：晁补之
朝代：宋
体裁：古风

先生三尺琴，断绝弦上音。欲求凤喙胶，弱水毛犹沉。
阎醇老作默斋
作者：晁补之
朝代：宋
体裁：七言律诗

净名良久文殊叹，此是如来不二门。要识结瘖非是默，应知分别亦无言。一弦曾得嵇生愧，三复能令孔子尊。正复立谈封万户，时清何害口澜翻。
阎醇老作默斋
作者：晁补之
朝代：宋

浄名良久文殊叹，此是如来不二门。
要识结瘖非是默，应知分别亦无言。
一絃曾得嵇生愧，三復能令孔子尊。
正復立谈封万户，时清何害口澜翻。
阮郎归 其一 同十二叔泛济州环溪
作者：晁补之
朝代：宋

西城北渚旧追随。荒台今是非。白蘋无主绿蒲迷。停舟忆旧时。双鸭戏，乱鸥飞。人家烟雨西。不成携手折芳菲。兰桡惆怅归。
阮郎归·儿童嬉戏杏花堤
作者：晁补之
朝代：宋
体裁：词

儿童嬉戏杏花堤。
春归不解悲。
重来草露湿人衣。
无花空绕枝。
曾学道，久望机。
一尊甘若饴。
平生鱼鸟与同归。
临风心自知。
阮郎归·其三
作者：晁补之
朝代：宋

儿童嬉戏杏花堤。春归不解悲。重来草露湿人衣。无花空绕枝。曾学道，久忘机。一尊甘若饴。平生鱼鸟与同归。临风心自知。
阮郎归·其三
作者：晁补之
朝代：宋
体裁：词

儿童嬉戏杏花堤。春归不解悲。重来草露湿人衣。无花空绕枝。曾学道，久忘机。一樽甘若饴。平生鱼鸟与同归。临风心自知。
阮郎归·其二
作者：晁补之
朝代：宋
体裁：词

一濠秋水净涟漪。红妆照水嬉。攀条寻藕怯船移。浮萍湿绣衣。临好景，惜轻归。夕阳州渚迷。城门灯火簇轮蹄。沙鸥飞去时。
阮郎归·其二
作者：晁补之
朝代：宋

一濠秋水净涟漪。红妆照水嬉。攀条寻藕怯船移。浮萍湿绣衣。临好景，惜轻归。夕阳州渚迷。城门灯火簇轮蹄。沙鸥飞去时。儿童嬉戏杏花堤。春归不解悲。重来草露湿人衣。无花空绕枝。曾学道，久忘机。一尊甘若饴。平生鱼鸟与同归。临风心自知。
阮郎归·其二
作者：晁补之
朝代：宋
体裁：词

一濠秋水净涟漪。红妆照水嬉。攀条寻藕怯船移。浮萍湿绣衣。临好景，惜轻归。夕阳洲渚迷。城门灯火簇轮蹄。沙鸥飞去时。
阮郎归·小楼独上暮锺时
作者：晁补之
朝代：宋
体裁：词

小楼独上暮锺时。
红霞楼外飞。
烟中远鸟一双归。
城门灯火微。
横短吹，傍危梯。
冰轮涌海迟。
天涯幽恨有谁知。
凉风时动衣。
阮郎归·西城北渚旧追随
作者：晁补之
朝代：宋
体裁：词

西城北渚旧追随。
荒台今是非。
白苹无主绿蒲迷。
停舟忆旧时。
双鸭戏，乱鸥飞。
人家烟雨西。
不成携手折芳菲。
兰绕惆怅归。
阮郎归（同前）
作者：晁补之
朝代：宋
体裁：词

小楼独上暮钟时。红霞楼外飞。烟中远鸟一双归。城门灯火微。横短吹，傍危梯。冰轮涌海迟。天涯幽恨有谁知。凉风时动衣。
阮郎归（同十二叔泛济州环溪）
作者：晁补之
朝代：宋

西城北渚旧追随。荒台今是非。白苹无主绿浦迷。停舟忆旧时。双鸭戏，乱鸥飞。人家烟雨西。不成携手折芳菲。兰柳惆怅归。
陌上花八首
作者：晁补之
朝代：宋

郊外金軿步帐随，道边游女看王妃。内官走马传书报，陌上花开缓缓归。朝云暮雨山头宅，暖日晴风陌上花。绛幕何妨行缓缓，送春归尽妾还家。娘子歌传乐府悲，当年陌上看芳菲。曼声更缓何妨缓，莫似东风火急归。荆王梦罢已春归，陌上花随暮雨飞。却唤江船人不识，杜秋红泪满罗衣。吴歌白纻怨芳菲，肠断怀王去不归。陌上如今小花伴，山前山后白鹇飞。临安城郭半池台，曾是香尘扑面来。不见当时翠軿女，今年陌上又花开。云母蛮笺作信来，佳人陌上看花回。妾行不似东风急，为报花须缓缓开。陌上偷来为看花，饶声鹦鹉莫夭斜。犊车缓缓随芳草，不去桃源阿母家。
陌上花八首·其一
作者：晁补之
朝代：宋
体裁：七言绝句

郊外金軿步帐随，道边游女看王妃。内官走马传书报，陌上花开缓缓归。
陌上花八首·其七
作者：晁补之
朝代：宋
体裁：七言绝句

云母蛮笺作信来，佳人陌上看花回。妾行不似东风急，为报花须缓缓开。
陌上花八首·其三
作者：晁补之
朝代：宋
体裁：七言绝句

娘子歌传乐府悲，当年陌上看芳菲。曼声更缓何妨缓，莫似东风火急归。
陌上花八首·其二
作者：晁补之
朝代：宋
体裁：七言绝句

朝云暮雨山头宅，暖日晴风陌上花。绛幕何妨行缓缓，送春归尽妾还家。
陌上花八首·其五
作者：晁补之
朝代：宋
体裁：七言绝句

吴歌白纻怨芳菲，肠断怀王去不归。陌上如今小花伴，山前山后白鹇飞。
陌上花八首·其八
作者：晁补之
朝代：宋
体裁：七言绝句

陌上偷来为看花，饶声鹦鹉莫夭斜。犊车缓缓随芳草，不去桃源阿母家。
陌上花八首·其六
作者：晁补之
朝代：宋
体裁：七言绝句

临安城郭半池台，曾是香尘扑面来。不见当时翠軿女，今年陌上又花开。
陌上花八首·其四
作者：晁补之
朝代：宋
体裁：七言绝句

荆王梦罢已春归，陌上花随暮雨飞。却唤江船人不识，杜秋红泪满罗衣。
陪关彦远曾彦和集龙兴寺咏隋时双鸭脚次关韵
作者：晁补之
朝代：宋

风起雷塘陵上尘，雨荒苔院两株春。
楼台有迹皆余烬，草木无知尚见珍。
博士独能名玉棐，使君还许寿灵椿。
宣城此物常充贡，谁与连艘送万囷。
陪关彦远曾彦和集龙兴寺咏隋时双鸭脚次关韵
作者：晁补之
朝代：宋

风起雷塘陵上尘，雨荒苔院两株春。楼台有迹皆馀烬，草木无知尚见珍。博士独能名玉棐，使君还许寿灵椿。宣城此物常充贡，谁与连艘送万囷。
陪发运右司叔父集金山次韵
作者：晁补之
朝代：宋
体裁：五言律诗

报国身无用，还山计欲成。烟霞异尘世，江海慰高情。幸继阮咸集，恐惭疏受声。清诗逢绝景，未觉负平生。
青玉案
作者：晁补之
朝代：宋

三年宋玉墙东畔。怪相见、常低面。一曲文君芳心乱。匆匆依旧吹散，月淡梨花馆。秋娘苦妒浮金盏。漏些子堪猜是娇盼。归去相思肠应断。五更无寐，一怀好事，依旧蓝桥远。
青玉案
作者：晁补之
朝代：宋

三年宋玉墙东畔。怪相见、常低面。一曲文君芳心乱。匆匆依旧，□□吹散，月淡梨花馆。秋娘苦妒浮金盏。漏些子堪猜是娇盼。归去相思肠应断。五更无寐，一怀好事，依旧蓝桥远。
青玉案·三年宋玉墙东畔
作者：晁补之
朝代：宋
体裁：词

三年宋玉墙东畔。怪相见、常低面。一曲文君芳心乱。匆匆依旧，吹散，月淡梨花馆。秋娘苦妒浮金盏。漏些子堪猜是娇盼。归去相思肠应断。五更无寐，一怀好事，依旧蓝桥远。
青玉案·伤娉娉
作者：晁补之
朝代：宋

彩云易散琉璃脆。念往事、心将碎。只合人间十三岁。百花开尽，丁香独自，结恨春风里。小园幽槛经行地。恨春草佳名谩抛弃。簇蝶罗裙休将施。香残烛烬，微风触幔，仿佛娇嚬是。
青玉案·伤娉娉
作者：晁补之
朝代：宋
体裁：词

彩云易散琉璃脆。念往事、心将碎。只合人间十三岁。百花开尽，丁香独自，结恨春风里。小园幽槛经行地。恨春草佳名谩抛弃。簇蝶罗裙休将施。香残烛烬，微风触幔，髣髴娇嚬是。
青玉案·十年不向都门道
作者：晁补之
朝代：宋
体裁：词

十年不向都门道。信匹马、羞重道。玉府骖鸾犹年少。宫花头上，御炉烟底，常日朝回早。霞觞翻手群仙笑。恨尘土人间易春老。白发愁占彤庭杳。红墙天阻，碧濠烟锁，细雨迷芳草。
青玉案·彩云易散琉璃脆
作者：晁补之
朝代：宋
体裁：词

彩云易散琉璃脆。
念往事、心将碎。
只合人间十三岁。
百花开尽，丁香独自，结恨春风里。
小圆幽槛经行地。
恨春草佳名谩抛弃。
簇蝶罗裙休将施。
香残烛烬，微风触幔，仿佛娇嚬是。
青玉案（伤娉娉）
作者：晁补之
朝代：宋

彩云易散琉璃脆。念往事、心将碎。只合人间十三岁。百花开尽，丁香独自。结恨春风里。小园幽槛经行地。恨春草佳名谩抛弃。簇蝶罗裙休将施，香残烛烬，微风触幔，仿佛娇颦是。
青玉案（同前）
作者：晁补之
朝代：宋

十年不向都门道。信匹马、羞重到。玉府骖鸾犹年少。宫花头上，御炉烟底，常日朝回早。霞觞翻手群仙笑。恨尘士人间易春老。白发愁占彤庭杳。红墙天阻，碧濠烟锁，细雨迷芳草。
顺之将携室行而苦雨用前韵戏之
作者：晁补之
朝代：宋
体裁：古风

十旬九雨龙淫荒，林蝉砌螾俱悲凉。丰隆不闵行泽足，犹唤脂车烦阿香。我知此咎非风伯，凭凭幕天尔勍敌。王郎行李望秋晴，莫污北飞双凤翼。
题伯时画
作者：晁补之
朝代：宋
体裁：七言绝句

单于射获明妃笑，劝酌蒲萄跪小胡。不恨别宫昆莫老，应怜超乘子南夫。
题僧法芝钟山诗后
作者：晁补之
朝代：宋

明珠出袖四百琲，座有烟霞草木香。断取钟山擎石掌，那知不下净名床。
题僧法芝钟山诗后
作者：晁补之
朝代：宋

明珠出袖四百琲，座有烟霞草木香。
断取钟山擎石掌，那知不下浄名床。
题僧法芝锺山诗后
作者：晁补之
朝代：宋

明珠出袖四百非，座有烟霞草木香。
断取锺山擎石掌，那知不下净名床。
题周廉彦所收李甲画三首 其一 鹊
作者：晁补之
朝代：宋

上林花妥逐莺飞，愁绝江南雪里时。嚄唶何须旁檐喜，毰毸相对两寒枝。
题周廉彦所收李甲画三首 其二 雁
作者：晁补之
朝代：宋

网罗无限稻粱微，怜尔冥冥亦庶几。戏鸭眠凫满中沚，衡阳无意更南飞。
题周廉彦所收李甲画三首·雁
作者：晁补之
朝代：宋

网罗无限稻粱微，怜尔冥冥亦庶几。
戏鸭眠鳬满中沚，衡阳无意更南飞。
题周廉彦所收李甲画三首·鸭
作者：晁补之
朝代：宋
体裁：七言绝句

急风吹雪满汀洲，迎腊淮南忆倦游。小鸭枯荷野艇冷，去年今日冻高邮。
题周廉彦所收李甲画三首·鹊
作者：晁补之
朝代：宋

上林花妥逐莺飞，愁绝江南雪里时。嚄唶何须旁檐喜，毰毸相对两寒枝。网罗无限稻粱微，怜尔冥冥亦庶几。戏鸭眠凫满中沚，衡阳无意更南飞。急风吹雪满汀洲，迎腊淮南忆倦游。小鸭枯荷野艇冷，去年今日冻高邮。
题周廉彦所收李甲画三首·鹊
作者：晁补之
朝代：宋

上林花妥逐鶑飞，愁绝江南雪裏时。
嚄唶何须旁檐喜，毰毸相对两寒枝。
题周廉彦所收李甲画三首一鹊
作者：晁补之
朝代：宋

鹊上林花妥逐莺飞，愁绝江南雪里时。
嚄唶何须旁檐喜，毰毸相对两寒枝。
题周廉彦所收李甲画三首三鸭
作者：晁补之
朝代：宋

鸭急风吹雪满汀洲，迎腊淮南忆倦游。小鸭枯荷野艇冷，去年今日冻高邮。
题周廉彦所收李甲画三首二雁
作者：晁补之
朝代：宋

雁网罗无限稻粱微，怜尔冥冥亦庶几。
戏鸭眠凫满中沚，衡阳无意更南飞。
题四弟以道横轴画
作者：晁补之
朝代：宋

黄叶满青山，枯蒲静寒水。凫雁下坡塍，牛羊散墟里。担穫暮来归，儿迎妇窥篱。虎头无骨相，田野有馀思。
题四弟以道横轴画
作者：晁补之
朝代：宋

黄叶满青山，枯蒲静寒水。
鳬雁下坡塍，牛羊散墟里。
担穫暮来归，儿迎妇窥篱。
虎头无骨相，田野有余思。
题宗室大年画扇四首
作者：晁补之
朝代：宋

王孙蕴奇意，纨素澹云烟。借与王摩诘，含毫思邈然。西风入丛竹，惨澹带秋阴。惊起中坻雁，衡阳万里心。鸲之仍鹆之，尔名今是非。人言不踰济，何事满苔矶。柳动燕初来，波生雁将去。惟有小崧高，苍苍自如故。
题宗室大年画扇四首
作者：晁补之
朝代：宋

西风入丛竹，惨澹带秋阴。
惊起中汦雁，衡阳万里心。
题宗室大年画扇四首·其一
作者：晁补之
朝代：宋
体裁：古风

王孙蕴奇意，纨素澹云烟。借与王摩诘，含毫思邈然。
题宗室大年画扇四首·其三
作者：晁补之
朝代：宋

鸲之仍鹆之，尔名今是非。人言不踰济，何事满苔矶。
题宗室大年画扇四首·其二
作者：晁补之
朝代：宋

西风入丛竹，惨澹带秋阴。惊起中坻雁，衡阳万里心。
题宗室大年画扇四首·其四
作者：晁补之
朝代：宋

柳动燕初来，波生雁将去。惟有小崧高，苍苍自如故。
题工部文侍郎周翰郭熙平远二首
作者：晁补之
朝代：宋

渔村半落楚江边，林外秋原雨外天。谁倚竹楼邀大艑，天涯暮色已苍然。洞庭木落万波秋，说与南人亦自愁。欲指吴松何处是，一行征雁海山头。
题工部文侍郎周翰郭熙平远二首·其二
作者：晁补之
朝代：宋
体裁：七言绝句

洞庭木落万波秋，说与南人亦自愁。欲指吴松何处是，一行征雁海山头。
题工部文侍郎周翰郭熙平远二首一
作者：晁补之
朝代：宋
体裁：七言绝句

渔村半落楚江边，林外秋原雨外天。谁倚竹楼邀大艑，天涯暮色已苍然。
题庐山
作者：晁补之
朝代：宋
体裁：七言绝句

南康南麓江州北，五百僧房缀蜜脾。尽是庐山佳绝处，不知何处合题诗。
题彭郎小姑祠
作者：晁补之
朝代：宋
体裁：七言绝句

山与矶名从地志，姑兼郎号出江民。世间称谓无真实，闻说双祠自有神。
题惠崇画四首·其一
作者：晁补之
朝代：宋
体裁：古风

东风回，江上渚，何处来，双白鹭。灼灼岸间桃，依稀兰杜苗。一衔湍濑鳞，一下青林梢，潇湘绿水春迢迢。
题惠崇画四首·其二
作者：晁补之
朝代：宋

老柳无嘉色，红蕖羞脉脉。
宛在水中洲，双鹅羽苍白。
何须玩引颈，颠到写经墨。
惟应一临流，当暑袗絺绤。
题惠崇画四首·其四
作者：晁补之
朝代：宋
体裁：六言诗

天高霭霭云昏，江阔霏霏雪繁。渚下鸭方远泛，枝间雀不闻喧。鄙夫此志相依，生涯稊稗同微。欲具沙边短艇，波涛岁晚人稀。
题惠崇画四首·春
作者：晁补之
朝代：宋

东风回，江上渚，何处来，双白鹭。灼灼岸间桃，依稀兰杜苗。一衔湍濑鳞，一下青林梢，潇湘绿水春迢迢。老柳无嘉色，红蕖羞脉脉。宛在水中洲，双鹅羽苍白。何须玩引颈，颠倒写经墨。惟应一临流，当暑袗絺绤。一雁孤风乍临渚，两雁将飞未成举，三雁群行依宿莽。芦花已倒江上风，云间分飞那可同。
题惠崇画四首夏
作者：晁补之
朝代：宋

老柳无嘉色，红蕖羞脉脉，宛在水中洲，双鹅羽苍白，何须玩引颈，颠到写经墨，惟应一临流，当暑袗絺绤，
题惠崇画四首秋
作者：晁补之
朝代：宋
体裁：古风

一雁孤风乍临渚，两雁将飞未成举，三雁群行依宿莽。芦花已倒江上风，云间分飞那可同。
题文潜诗册后
作者：晁补之
朝代：宋

君诗容易不着意，忽似春风开百花。
上苑离宫曾绝艷，野墙荒径故幽葩。
惬心刍豢非杂俎，垂世江河自一家。
头白昏昏醉眠处，忆君频夜梦天涯。
题文潜诗册后
作者：晁补之
朝代：宋

君诗容易不著意，忽似春风开百花。上苑离宫曾绝艳，野墙荒径故幽葩。惬心刍豢非杂俎，垂世江河自一家。头白昏昏醉眠处，忆君频夜梦天涯。
题李偁推官颐斋
作者：晁补之
朝代：宋

无舍灵龟观朵颐，自求口实君自知。谁为此者君名之，其说不烦求我诗。君家严君业夔伊，虎视耽耽雄四夷。四方是维天子毗，汶阳一室大泽陂。我往受业拜门垂，闻公一语洗然奇。我归瞠若安可追，君才固是麒麟儿。幼读父书壮思施，不卑小官乃吾师。况有内乐潜天倪，荒城无人谁过之。面城筑室兹逶迤，去年秋雨河股移。百草不生苔拥基，蚁子缘础螾粪泥。夜眠不稳忧为池，今年闰早春气迟。墙根隙地稍可埤，初植防风种黄耆。莱州石鼎青琉璃，地垆宿火风鸣枝。对君长语清未疲，外轻内顺生理宜。问从何得聊我治，眉州夫子言可规。麻田处士术安期，今之崇丘历九疑。见人不语下臂驰，遁逃乎阴食蛤梨。君何伧囊不往随，与访汗漫还无时。还无时，我何适，北山之南南山北。
题李秀才成季负日轩
作者：晁补之
朝代：宋

卢敖游八极，末至北阴墟。
卒然蒙谷幽，睹一奇丈夫。
泪注而鸢肩，深目玄髭须。
轩轩迎风舞，自得乐有余。
见敖默弗言，慢然下臂趋。
敖私蹑其后，若士意不愉。
曰子亦何为，迷缪至此乎。
此虽穷荒北，尚或逢日乌。
过是有玄关，晦墨不可居。
语竟若欺魄，摄身没空虚。
始予读秦记，疑是忽帝徒。
今聆天随言，乃与夸父俱。
逐日下虞谷，力穷尚嗟吁。
阳舒固物理，我亦安于于。
若士独何气，幽沉山海隅。
浑沌死已久，人生信多涂。
题李秀才成季负日轩
作者：晁补之
朝代：宋

卢敖游八极，末至北阴墟。卒然蒙谷幽，睹一奇丈夫。泪注而鸢肩，深目玄髭须。轩轩迎风舞，自得乐有馀。见敖默弗言，慢然下臂趋。敖私蹑其后，若士意不愉。曰子亦何为，迷缪至此乎。此虽穷荒北，尚或逢日乌。过是有玄关，晦墨不可居。语竟若欺魄，摄身没空虚。始予读秦记，疑是忽帝徒。今聆天随言，乃与夸父俱。逐日下虞谷，力穷尚嗟吁。阳舒固物理，我亦安于于。若士独何气，幽沉山海隅。浑沌死已久，人生信多涂。
题李称推官颐斋
作者：晁补之
朝代：宋
体裁：古风

无舍灵龟观朵颐，自求口实君自知。谁为此者君名之，其说不烦求我诗。君家严君业夔伊，虎视眈眈雄四夷。四方是维天子毗，汶阳一室大泽陂。我往受业拜门垂，闻公一语洗然奇，我归瞠若安可追。君才固是麒麟儿，幼读父书壮思施。不卑小官乃吾师，况有内乐潜天倪。荒城无人谁过之，面城筑室兹逶迤。去年秋雨河股移，百草不生苔拥基。蚁子缘础蚓粪泥，夜眠不稳忧为池。今年闰早春气迟，墙根隙地稍可埤，初植防风种黄耆。莱州石鼎青琉璃，地垆宿火风鸣枝，对君长语清未疲。外轻内顺生理宜，问从何得聊我治。眉州夫子言可规，麻田处士术安期，今之崇丘历九疑。见人不语下臂驰，遁逃乎阴食蛤梨。君何伧囊不往随，与访汗漫还无时。还无时，我何适，北山之南南山北。
题段吉先小景三首
作者：晁补之
朝代：宋

人生何事踏尘埃，闲处胸襟足自开。
不作终南养高价，小山幽桂好归来。
题段吉先小景三首
作者：晁补之
朝代：宋

惨澹天云欲雨低，秋山人静鸟声稀。似闻谷响飞黄叶，恐有孙登半岭归。人生何事踏尘埃，閒处胸襟足自开。不作终南养高价，小山幽桂好归来。碧天无际日悠悠，风静沙平不见洲。彭浪矶边亦如此，危峰独木系扁舟。
题段吉先小景三首·其一
作者：晁补之
朝代：宋
体裁：七言绝句

惨澹天云欲雨低，秋山人静鸟声稀。似闻谷响飞黄叶，恐有孙登半岭归。
题段吉先小景三首·其三
作者：晁补之
朝代：宋

碧天无际日悠悠，风静沙平不见洲。彭浪矶边亦如此，危峰独木系扁舟。
题段吉先小景三首·其三
作者：晁补之
朝代：宋

碧天无际日悠悠，风静沙平不见洲。
彭浪矶边亦如此，危峰独木繫扁舟。
题段吉先小景三首·其二
作者：晁补之
朝代：宋
体裁：七言绝句

人生何事踏尘埃，閒处胸襟足自开。不作终南养高价，小山幽桂好归来。
题袁耕道所收小飞来
作者：晁补之
朝代：宋
体裁：七言绝句

藏山常恐负而走，壶中九华安在哉。忆似冷泉亭畔见，为君题作小飞来。
题谷熟驿舍二首
作者：晁补之
朝代：宋

驿后新篱接短墙，枯荷衰柳小池塘。倦游对此忘行路，徙倚轩窗看夕阳。一官南北鬓将华，数亩荒池净水花。埽地开窗置书几，此生随处便为家。
题谷熟驿舍二首·其二
作者：晁补之
朝代：宋

一官南北鬓将华，数亩荒池净水花。埽地开窗置书几，此生随处便为家。
题谷熟驿舍二首·其二
作者：晁补之
朝代：宋

一官南北鬓将华，数亩荒池浄水花。
埽地开窗置书几，此生随处便为家。
题谷熟驿舍二首一
作者：晁补之
朝代：宋
体裁：七言绝句

驿后新篱接短墙，枯荷衰柳小池塘。倦游对此忘行路，徙倚轩窗看夕阳。
题谷熟驿舍二首二
作者：晁补之
朝代：宋

一官南北鬓将华，数亩荒池净水花。扫地开窗置书几，此生随处便为家。
饮城西赠金乡宰韩宗恕
作者：晁补之
朝代：宋
体裁：古风

大夫盘中定州盏，三举檐花舞凌乱。请君行盏且莫稽，为君起赋饮城西。城西古道如涧深，东风吹沙不见林。虚堂更觉野原阔，榆柳浩浩波涛吟。杂花一园来远道，两株江南梅更好。樱桃已晚犹烂漫，百株如雪聊可绕。常时东风无此寒，常时诸君无此闲。且看瓶口似鱼贯，莫惜面文如缬斑。大夫工为宋玉赋，思不能涯字无数。秀才酷类东野贫，白屋青山愁曲身。籍咸不肯羞北阮，主簿高材即仇览。成诗午景已妍和，罢酒花开应更多。山翁归不醉，当奈岘山何。
饮校理盛居中家次韵二首
作者：晁补之
朝代：宋

骑鸾玉府尽仙真，短羽愁攀天汉滨。诗懒便应推老手，饮豪独未后诸宾。宫壶银箭刚知夜，笼烛金华已报春。倒载微吟笑儿稚，时清宁是习池人。一倒南斋玉宇醇，绝胜不醉楚江滨。骊驹且莫催归御，鸲鹆何妨属坐宾。我尚少年新白发，君须痛饮敌青春。未愁驱使无诗句，怕遣壶空花笑人。
饮校理盛居中家次韵二首·其二
作者：晁补之
朝代：宋

一倒南斋玉宇醇，绝胜不醉楚江滨。
骊驹且莫催归御，鸲鹆何妨属坐宾。
我尚少年新白髮，君须痛饮敌青春。
未愁驱使无诗句，怕遣壶空花笑人。
饮校理盛居中家次韵二首一
作者：晁补之
朝代：宋
体裁：七言律诗

骑鸾玉府尽仙真，短羽愁攀天汉滨。诗懒便应推老手，饮豪独未后诸宾。宫壶银箭刚知夜，笼烛金华已报春。倒载微吟笑儿稚，时清宁是习池人。
饮校理盛居中家次韵二首二
作者：晁补之
朝代：宋

一倒南斋玉宇醇，绝胜不醉楚江滨。骊驹且莫催归御，鸲鹆何妨属坐宾。我尚少年新白发，君须痛饮敌青春。未愁驱使无诗句，怕遣壶空花笑人。
饮谢公辅家
作者：晁补之
朝代：宋

皇天于春自着意，安排未遣东皇家。朝雨已教润压土，晓风更将寒约花。诗篇驱使到老得，酒船拍浮即生涯。四年逢春今日好，可是芳物年年加。
饮谢公辅家
作者：晁补之
朝代：宋

皇天于春自著意，安排未遣东皇家。朝雨已教润压土，晓风更将寒约花。诗篇驱使到老得，酒船拍浮即生涯。四年逢春今日好，可是芳物年年加。
饮酒二十首同苏翰林先生次韵追和陶渊明
作者：晁补之
朝代：宋

少贱足可喜，险阻更尝之。为亲谋斗粟，无意出竞时。缅焉效一官，报国方在兹。宁当不恤纬，对酒怀忧疑。学道恨力浅，中遭世网持。沉饮非荒宴，凛然忽颓山。或人欲问事，已醉不能言。古来亦如此，名字垂千年。但问酒中适，岂计饮者传。陶公群于人，而无人之情。诗岂世外语，世语不可名。东坡怜此翁，同调但隔生。形光来户屦，真处人不惊。得酒自醒醉，放意无亏成。园林日夕好，花繁时鸟飞。少年玩芳物，不饮成坐悲。只今未白发，念昔已依依。纷华战吾道，决胜当有归。挫锐培其根，外槁中匪衰。念方终日行，辎重安得违。一眼异青白，口语来啾喧。酌一不酌一，用意何其偏。谁似子孙子，高栖苏门山。时随岭云出，又与林鸟还。平生但长啸，独为嵇生言。高贤众所怀，众理应取是。如何济众事，难成复易毁。功成身无与，天运亦复尔。轩裳役群愚，儿曹眩文绮。庭前两古柏，凌霄灿其英。问此谁荣枯，雪霜见其情。荣枯何足计，有酒还自倾。熟寐暂展转，觉来一蝉鸣。归休但如此，便足了平生。功名有天命，美好无定姿。云梦未足吞，聊可巢一枝。同时金门士，文学多瑰奇。幞被向淮海，酣放遽尔为。车盖岂不荣，野马不受羁。城东故盐渠，自昔谁所开。似说全盛时，邈焉一长怀。穿渠引江水，此计未为乖。千帆竞暮入，集浦如乌栖。万畴分白浪，嘉稻擢新泥。恐此太多事，且当寄嬉谐。疏通养鱼鸟，花柳共低迷。时时载酒往，江上亦忘回。大明唐来寺，废苑西南隅。青松拱高阜，崎岖有微途。肩舆病我早，一马良可驱。众木媚深壑，气熏时雨馀。此焉可数醉，何用葺吾居。苏公士冠冕，复似郭有道。知士未达间，趣操保耆老。精钢试九火，劳倦容不槁。为州第饮酒，况此年岁好。藏锋避世故，轻敌丧吾宝。时来用毫末，勋业自世表。东汉有两士，才智炫一时。三公往访事，卧痾亦见辞。伟明独不然，小道安取兹。斯人似水镜，与世破昏疑。忧国不为身，百世那可欺。举杯相欢属，是事亦置之。斋居忽若遗，不识身与境。颇疑酣中似，奈尔辄复醒。东坡自云然，挈世一裘领。是事吾有师，安敢囊出颖。指穷火已传，岂待得薪炳。安昌汉耆儒，乐饮侈亦至。东坡俭不固，少饮得径醉。愚敢效戴崇，正复思其次。旁通获亲爱，公亦安所贵。便坐时一卮，彭宣宁寡味。幼闻锦江春，欲访子云宅。叩门问奇字，便埽四方迹。青云看一鹗，凡毛愧累百。劳公谕伯业，齿坚头未白。何当摆俗累，岁月可惋惜。王道无偏党，此语闻诸经。高贤如大海，亦以众流成。文饶叹维州，刀锯人所更。相如后私怨，此语惊秦庭。小人虑事疏，妄意盐车鸣。安得如江酒，洗我尘垢情。淮南夏早收，晚秧亦含风。连舻似雍绛，千斛输吴中。使君饮酒乐，岁美关梁通。安得天下人，俱忘楚人弓。十年一麦禾，此岁亦难得。寄语吾州人，不饮良大惑。经时无死市，吏责亦可塞。先生门弟子，佐守同一国。举杯日相属，有句安得默。堂堂门下公，英发自初仕。卷舒固以时，出处不为己。朝廷登儒辅，德礼民有耻。岷峨更峥嵘，清风在闾里。独醒固不恶，既醉又可纪。成王访落时，百室赋盈止。吾侪为国谋，私爱不足恃。黄子似渊明，城市亦复真。陈君有道举，化行闾井淳。张侯公瑾流，英思春泉新。高才更难及，淮海一髯秦。嗟予竞何为，十驾晞后尘。文章不急事，用意斯已勤。平生不共饮，叹息无与亲。问道伯昏室，何人独知津。各在天一方，泪落衣上巾。归休可共隐，山中复何人。
饮酒二十首同苏翰林先生次韵追和陶渊明·其一〇
作者：晁补之
朝代：宋

大明唐来寺，废苑西南隅。
青松拱高阜，崎岖有微途。
肩舆病我早，一马良可驱。
众木媚深壑，气熏时雨余。
此焉可数醉，何用葺吾居。
饮酒二十首同苏翰林先生次韵追和陶渊明·其一一
作者：晁补之
朝代：宋

苏公士冠冕，復似郭有道。
知士未达间，趣操保耆老。
精钢试九火，劳倦容不槁。
为州第饮酒，况此年岁好。
藏锋避世故，轻敌丧吾宝。
时来用毫末，勋业自世表。
饮酒二十首同苏翰林先生次韵追和陶渊明·其一三
作者：晁补之
朝代：宋

斋居忽若遗，不识身与境。
颇疑酣中似，奈尔辄復醒。
东坡自云然，挈世一裘领。
是事吾有师，安敢囊出颖。
指穷火已传，岂待得薪炳。
饮酒二十首同苏翰林先生次韵追和陶渊明·其一四
作者：晁补之
朝代：宋

安昌汉耆儒，乐饮侈亦至。
东坡俭不固，少饮得径醉。
愚敢效戴崇，正復思其次。
旁通获亲爱，公亦安所贵。
便坐时一巵，彭宣宁寡味。
饮酒二十首同苏翰林先生次韵追和陶渊明·其三
作者：晁补之
朝代：宋

陶公羣于人，而无人之情。
诗岂世外语，世语不可名。
东坡怜此翁，同调但隔生。
形光来户屦，真处人不惊。
得酒自醒醉，放意无亏成。
饮酒二十首同苏翰林先生次韵追和陶渊明·其九
作者：晁补之
朝代：宋
体裁：古风

城东故盐渠，自昔谁所开。似说全盛时，邈焉一长怀。穿渠引江水，此计未为乖。千帆竞暮入，集浦如乌栖。万畴分白浪，嘉稻擢新泥。恐此太多事，且当寄嬉谐。疏通养鱼鸟，花柳共低迷。时时载酒往，江上亦忘回。
饮酒二十首同苏翰林先生次韵追和陶渊明·其二〇
作者：晁补之
朝代：宋

黄子似渊明，城市亦復真。
陈君有道举，化行闾井淳。
张侯公瑾流，英思春泉新。
高才更难及，淮海一髯秦。
嗟予竞何为，十驾晞后尘。
文章不急事，用意斯已勤。
平生不共饮，叹息无与亲。
问道伯昏室，何人独知津。
各在天一方，泪落衣上巾。
归休可共隠，山中復何人。
饮酒二十首同苏翰林先生次韵追和陶渊明·其二十
作者：晁补之
朝代：宋

黄子似渊明，城市亦复真。陈君有道举，化行闾井淳。张侯公瑾流，英思春泉新。高才更难及，淮海一髯秦。嗟予竞何为，十驾晞后尘。文章不急事，用意斯已勤。平生不共饮，叹息无与亲。问道伯昏室，何人独知津。各在天一方，泪落衣上巾。归休可共隐，山中复何人。
饮酒二十首同苏翰林先生次韵追和陶渊明·其五
作者：晁补之
朝代：宋
体裁：古风

一眼异青白，口语来啾喧。酌一不酌一，用意何其偏。谁似子孙子，高栖苏门山。时随岭云出，又与林鸟还。平生但长啸，独为嵇生言。
饮酒二十首同苏翰林先生次韵追和陶渊明·其六
作者：晁补之
朝代：宋

高贤众所怀，众理应取是。
如何济众事，难成復易毁。
功成身无与，天运亦復尔。
轩裳役羣愚，儿曹眩文绮。
饮酒二十首同苏翰林先生次韵追和陶渊明·其十
作者：晁补之
朝代：宋

大明唐来寺，废苑西南隅。青松拱高阜，崎岖有微途。肩舆病我早，一马良可驱。众木媚深壑，气熏时雨馀。此焉可数醉，何用葺吾居。
饮酒二十首同苏翰林先生次韵追和陶渊明·其十一
作者：晁补之
朝代：宋

苏公士冠冕，复似郭有道。知士未达间，趣操保耆老。精钢试九火，劳倦容不槁。为州第饮酒，况此年岁好。藏锋避世故，轻敌丧吾宝。时来用毫末，勋业自世表。
饮酒二十首同苏翰林先生次韵追和陶渊明·其十三
作者：晁补之
朝代：宋

斋居忽若遗，不识身与境。颇疑酣中似，奈尔辄复醒。东坡自云然，挈世一裘领。是事吾有师，安敢囊出颖。指穷火已传，岂待得薪炳。
饮酒二十首同苏翰林先生次韵追和陶渊明·其十二
作者：晁补之
朝代：宋
体裁：古风

东汉有两士，才智炫一时。三公往访事，卧痾亦见辞。伟明独不然，小道安取兹。斯人似水镜，与世破昏疑。忧国不为身，百世那可欺。举杯相欢属，是事亦置之。
饮酒二十首同苏翰林先生次韵追和陶渊明·其十四
作者：晁补之
朝代：宋

安昌汉耆儒，乐饮侈亦至。东坡俭不固，少饮得径醉。愚敢效戴崇，正复思其次。旁通获亲爱，公亦安所贵。便坐时一卮，彭宣宁寡味。
饮酒二十首同苏翰林先生次韵追和陶渊明·其四
作者：晁补之
朝代：宋

园林日夕好，花繁时鸟飞。少年玩芳物，不饮成坐悲。只今未白发，念昔已依依。纷华战吾道，决胜当有归。挫锐培其根，外槁中匪衰。念方终日行，辎重安得违。
饮酒二十首同苏翰林先生次韵追和陶渊明·其四
作者：晁补之
朝代：宋

园林日夕好，花繁时鸟飞。
少年玩芳物，不饮成坐悲。
只今未白髮，念昔已依依。
纷华战吾道，决胜当有归。
挫锐培其根，外槁中匪衰。
念方终日行，辎重安得违。
饮酒二十首同苏翰林先生次韵追和陶渊明一
作者：晁补之
朝代：宋
体裁：古风

少贱足可喜，险阻更尝之。为亲谋斗粟，无意出竞时。缅焉效一官，报国方在兹。宁当不恤纬，对酒怀忧疑。学道恨力浅，中遭世网持。
饮酒二十首同苏翰林先生次韵追和陶渊明七
作者：晁补之
朝代：宋
体裁：古风

庭前两古柏，凌霄灿其英。问此谁荣枯，雪霜见其情。荣枯何足计，有酒还自倾。熟寐暂展转，觉来一蝉鸣。归休但如此，便足了平生。
饮酒二十首同苏翰林先生次韵追和陶渊明三
作者：晁补之
朝代：宋
体裁：古风

陶公群于人，而无人之情。诗岂世外语，世语不可名。东坡怜此翁，同调但隔生。形光来户屦，真处人不惊。得酒自醒醉，放意无亏成。
饮酒二十首同苏翰林先生次韵追和陶渊明二
作者：晁补之
朝代：宋
体裁：古风

沉饮非荒宴，凛然忽颓山。或人欲问事，已醉不能言。古来亦如此，名字垂千年。但问酒中适，岂计饮者传。
饮酒二十首同苏翰林先生次韵追和陶渊明二十
作者：晁补之
朝代：宋

黄子似渊明，城市亦复真。陈君有道举，化行闾井淳。张侯公瑾流，英思春泉新。高才更难及，淮海一髯秦。嗟予竞何为，十驾曦后尘。文章不急事，用意斯已勤。平生不共饮，叹息无与亲。问道伯昏室，何人独知津。各在天一方，泪落衣上巾。归休可共隐，山中复何人。
饮酒二十首同苏翰林先生次韵追和陶渊明八
作者：晁补之
朝代：宋
体裁：古风

功名有天命，美好无定姿。云梦未足吞，聊可巢一枝。同时金门士，文学多瑰奇。幞被向淮海，酣放遽尔为。车盖岂不荣，野马不受羁。
饮酒二十首同苏翰林先生次韵追和陶渊明六
作者：晁补之
朝代：宋
体裁：古风

高贤众所怀，众理应取是。如何济众事，难成复易毁。功成身无与，天运亦复尔。轩裳役群愚，儿曹眩文绮。
饮酒二十首同苏翰林先生次韵追和陶渊明十一
作者：晁补之
朝代：宋

苏公士冠冕，复似郭有道。
知士未达间，趣操保耆老。
精钢试九火，劳倦容不槁。
为州弟饮酒，况此年岁好。
藏锋避世故，轻敌丧吾宝。
时来用毫末，勋业自世表。
饮酒二十首同苏翰林先生次韵追和陶渊明十七
作者：晁补之
朝代：宋
体裁：古风

淮南夏早收，晚秧亦含风。连舻似雍绛，千斛输吴中。使君饮酒乐，岁美关梁通。安得天下人，俱忘楚人弓。
饮酒二十首同苏翰林先生次韵追和陶渊明十三
作者：晁补之
朝代：宋

斋居忽若遗，不识身与境。颇疑酣中似，奈尔辄复醒。东坡自云然，挈世一裘领。是事吾有师，安敢囊出颖。指穷火巳传，岂待得薪炳。
饮酒二十首同苏翰林先生次韵追和陶渊明十九
作者：晁补之
朝代：宋
体裁：古风

堂堂门下公，英发自初仕。卷舒固以时，出处不为己。朝廷登儒辅，德礼民有耻。岷峨更峥嵘，清风在闾里。独醒固不恶，既醉又可纪。成王访落时，百室赋盈止。吾侪为国谋，私爱不足恃。
饮酒二十首同苏翰林先生次韵追和陶渊明十五
作者：晁补之
朝代：宋
体裁：古风

幼闻锦江春，欲访子云宅。叩门问奇字，便埽四方迹。青云看一鹗，凡毛愧累百。劳公谕伯业，齿坚头未白。何当摆俗累，岁月可惋惜。
饮酒二十首同苏翰林先生次韵追和陶渊明十八
作者：晁补之
朝代：宋
体裁：古风

十年一麦禾，此岁亦难得。寄语吾州人，不饮良大惑。经时无死市，吏责亦可塞。先生门弟子，佐守同一国。举杯日相属，有句安得默。
饮酒二十首同苏翰林先生次韵追和陶渊明十六
作者：晁补之
朝代：宋
体裁：古风

王道无偏党，此语闻诸经。高贤如大海，亦以众流成。文饶叹维州，刀锯人所更。相如后私怨，此语惊秦庭。小人虑事疏，妄意盐车鸣。安得如江酒，洗我尘垢情。
馆宿
作者：晁补之
朝代：宋

残雪封条未乾，兰台襆被春寒。斜日房栊吏散，鸣鸠飞下栏干。
馆宿
作者：晁补之
朝代：宋

残雪封条未干，兰台幞被春寒。斜日房栊吏散，鸣鸠飞下栏干。
马当风涛中
作者：晁补之
朝代：宋
体裁：七言绝句

从祖昔为州别驾，上书尝欲径枞阳。乘危更觉思遗迹，惭愧篙师戒马当。
鱼沟怀家
作者：晁补之
朝代：宋

生涯身事任东西，药笥书囊偶自赉。柳嫩桑柔鸦欲乳，雪消冰动麦初齐。沙头晚日樯竿直，淮上春风雁鹜低。归去未应芳物老，桃花如锦遍松溪。
鱼沟怀家
作者：晁补之
朝代：宋
体裁：七言律诗

生涯身事任东西，药笥书囊偶自赍。柳嫩桑柔鸦欲乳，雪消冰动麦初齐。沙头晚日樯竿直，淮上春风雁鹜低。归去未应芳物老，桃花如锦遍松溪。
鱼沟遇大水
作者：晁补之
朝代：宋
体裁：七言绝句

沙行水宿几江南，石斗龙求久已谙。秋水故应旋面目，顺流东望为君惭。
鲁直復以诗送茶云愿君饮此勿饮酒次韵
作者：晁补之
朝代：宋
体裁：古风

相茶真似石韫璧，至精那可皮肤识。溪芽不给万口须，往往山毛俱入食。云龙正用饷近班，乞与粗官诚腼颜。崇朝一碗坐官局，申旦形清不成宿。平生乐此臭味同，故人贻我情相烛。黄侯发轫日千里，天育收驹自汧渭。车声出鼎细九盘，如此佳句谁能似。遣试齐民蟹眼汤，扶起醉头湔腐肠。颇类它时玉川子，破鼻竹林风送香。吾侪幽事动不朽，但读离骚可无酒。
鹧鸪天
作者：晁补之
朝代：宋

欲上南湖彩舫嬉。还思北渚与岚漪。圆荷盖水垂杨暗，鸂鶒鸳鸯总下时。持此意，遣谁知。清波还照鬓间丝。西楼重唱池塘好，应有红妆敛翠眉。
鹧鸪天
作者：晁补之
朝代：宋
体裁：词

欲上南湖綵舫嬉。还思北渚与岚漪。圆荷盖水垂杨暗，鸂鶒鸳鸯总下时。持此意，遣谁知。清波还照鬓间丝。西楼重唱池塘好，应有红妆敛翠眉。
鹧鸪天·吉梦灵蛇朱夏宜
作者：晁补之
朝代：宋
体裁：词

吉梦灵蛇朱夏宜。
佳辰阿母会瑶池。
竹风荷雨来消暑，玉李冰瓜可疗肌。
心悟了，道成时。
不劳龙女骋威仪。
僧祗世界共游戏，贤懿光阴比寿期。
鹧鸪天·杜四侍郎郡君十二姑生日
作者：晁补之
朝代：宋

吉梦灵蛇朱夏宜。佳辰阿母会瑶池。竹风荷雨来消暑，玉李冰瓜可疗饥。心悟了，道成时。不劳龙女骋威仪。僧祗世界共游戏，贤懿光阴比寿期。
鹧鸪天·欲上南湖采舫嬉
作者：晁补之
朝代：宋
体裁：词

欲上南湖采舫嬉。还思北渚与岚漪。圆荷盖水垂杨暗，鸂鶒鸳鸯总下时。持此意，遣谁知。清波还照鬓间丝。西楼重唱池塘好，应有红妆敛翠眉。
鹧鸪天·绣幕低低拂地垂
作者：晁补之
朝代：宋
体裁：词

绣幕低低拂地垂。春风何事入罗帏。胡麻好种无人种，正是归时君未归。临晚景，忆当时。愁心一动乱如丝。夕阳芳草本无恨，才子佳人空自悲。
鹧鸪天（杜四侍郎郡君十二姑生日）
作者：晁补之
朝代：宋

吉梦灵蛇朱夏宜。佳辰阿母会瑶池。竹风荷雨来消暑，玉李冰瓜可疗饥。心悟了，道成时。不劳龙女骋威仪。僧祇世界供游戏，贤懿光阴比寿期。
黄河
作者：晁补之
朝代：宋

黄河啮小吴，天汉失龟鳖。灵原潭下藕烂死，只有菖蒲不生节。白马桥边迎送胡，冀州断道无来车。新堤筑得高嵽嵲，旧堤杵声未可绝。
黄河
作者：晁补之
朝代：宋

黄河啮小吴，天汉失龟鼈。
灵原潭下藕烂死，只有菖蒲不生节。
白马桥边迎送胡，冀州断道无来车。
新堤筑得高嵽嵲，旧堤杵声未可绝。
黄河
作者：晁补之
朝代：宋

黄河齧小吴，天汉失龟鳖。灵原潭下藕烂死，只有菖蒲不生节。白马桥边迎送胡，冀州断道无来车。新堤筑得高嵽嵲，旧堤杵声未可绝。
黄莺儿·东皋寓居
作者：晁补之
朝代：宋

南园佳致偏宜暑。两两三三修篁，新篁新出初齐，猗猗过檐侵户。听乱飐芰荷风，细洒梧桐雨。午馀帘影参差，远林蝉声，幽梦残处。凝伫。既往尽成空，暂遇何曾住。算人间事、岂足追思，依依梦中情绪。观数点茗浮花，一缕香萦炷。怪来人道陶潜，做得羲皇侣。
黄莺儿·南园佳枝偏宜暑
作者：晁补之
朝代：宋
体裁：词

南园佳枝偏宜暑。
两两三三修篁，新篁新出初齐，猗猗过檐侵户。
听乱飐芰荷风，细洒梧桐雨。
午馀帘影参差，远林蝉声，幽梦残处。
凝伫。
既往尽成空，暂遇何曾住。
算人间事、岂足追思，依依梦中情绪。
观数点茗浮花，一缕香萦炷。
怪来人道陶潜，作得羲皇侣。
黄莺儿（同前）
作者：晁补之
朝代：宋

南园佳致偏宜暑。两两三三修篁，新篁新出初齐，猗猗过檐侵户。听乱飐芰荷风，细洒梧桐雨。午余帘影参差，远林蝉声，幽梦残处。凝伫。既往尽成空，暂遇何曾住。算人间事、岂是追思，依依梦中情绪。观数点茗浮花，一缕香萦炷。怪来人道陶潜，做得羲皇侣。
齐山怪石森耸其西峰曰小九华
作者：晁补之
朝代：宋
体裁：七言绝句

山上有山俱巃嵷，谷中通谷更唅呀。借君筇杖穿奇崄，直至西峰小九华。
一叢花
作者：晁補之
朝代：宋

東君密意在花心。飛雪戲妝林。多情定怪春來晚，故穿花、千點深深。煙柳上輕，風絲漫嫋，樓閣晚還陰。雕樑雙燕悄來音。簾幕鎮沈沈。西城未有花堪採，醉狂興、冷落難禁。應約萬紅，商量細細，留向未開尋。
一叢花
作者：晁補之
朝代：宋

王孫眉宇鳳凰雛。天與世情疏。揚州坐上瓊花底，佩錦囊、曾憶奚奴。金盞醉揮，滿身花影，紅袖競來扶。十年一夢訪林居。離缺重躑躇。應憐肺病臨邛客，寄洞庭、春色雙壺。天氣未佳，梅花正好，曾醉燕堂無。
一叢花
作者：晁補之
朝代：宋

碧山無意解銀魚。花底且攜壺。華顛又喜熊羆且，笑騏驥，老反為駒。文史漸拋，功名更懶，隨處見真如。高情敢並漢庭疏。長揖去田廬。囊無上賜金堪散，也未妨、山獵溪漁。廉頗縱強，莫隨年少，白馬向黃榆。
一叢花
作者：晁補之
朝代：宋

飛鳧仙令氣如虹。脫屐向塵籠。凌煙畫像雲臺議，似眼前、百草春風。盞裡聖賢，壺中天地，高興更誰同。應懷得雋大明宮。無事老馮公。玉山且向花間倒，任從笑、老入花叢。三徑步餘，一枝眠穩，心事付千鍾。
上林春·一落縈
作者：晁補之
朝代：宋

天惜中秋，三夜淡雲，佔得今宵明月。孟陬歲好，金風氣爽，清時挺生賢哲。相門出相，算鍾慶、自應累葉。乍歸來，暫燕處，共仰赤松高轍。想人生、會須自悅。浮雲事，笑裡尊前休說。舊有袞衣，公歸未晚，千歲盛明時節。命圭相印，看重賞、晉公勳業。濟生靈，共富壽，海山天闊。
上馬
作者：晁補之
朝代：宋

上馬笑屬君，歸期在十日。
來時草白芽，歸時青鬰鬰。
來嗔馬蹄急，歸嗔馬蹄緩。
人心自如此，馬蹄終不變。
下水船
作者：晁補之
朝代：宋

上客驪駒系。驚喚銀屏睡起。困倚妝臺，盈盈正解羅髻。鳳釵垂，繚繞金盤玉指。巫山一段雲委。半窺鏡、向我橫秋水。斜頷花枝交鏡裡。淡拂鉛華，匆匆自整羅綺。斂眉翠。雖有愔愔密意，空作江邊解佩。
下水船
作者：晁補之
朝代：宋

百紫千紅翠。唯有瓊花特異。便是當年，唐昌觀中玉蕊。尚記得、月裡仙人來賞，明日喧傳都市。甚時又，分與揚州本，一朵冰姿難比。曾向無雙亭邊，半酣獨倚。似夢覺，曉出瑤臺十里。猶憶飛瓊標緻。
之京師展墓
作者：晁補之
朝代：宋

短轡馭羸馬，馳驅曹濟間。
商飈折勁木，蕭瑟道里寒。
況復慕所天，惻愴摧心肝。
游子歎時邁，慈母憐衣單。
來時憑窗哭，五妹垂修鬟。
季弟主菽粟，孺妻爨茅菅。
悼我無令人，莫奉堂上歡。
豈無萱草詩，終日倚門闌。
念昔常獨立，所聞詩禮難。
我尚未成人，遭罹此憂患。
歲晏念墳墓，仳離百哀攢。
何時奉靈車，辛苦向此還。
親寡氣力微，傍人祝加餐。
願言薄志節，苟生無形顔。
二十八舍歌
作者：晁補之
朝代：宋

戎菽有角原桑黄，客愁唧嘖聞扈亢。
轉蓬無氐行役晚，蟋蟀在房思婦惋。
男兒有心事弧矢，十年風光隨馬尾。
長鬚舂米婢借箕，斗酒爲君聊解頤。
誰憐長夜飯牛苦，安能卧泣羞兒女。
平生未入君此室，一廬翛然四壁立。
文章奎躔動圓天，貧有餘富黔婁賢。
功名不羞爛羊胃，滅昴擒胡未能計。
誰能簡畢老此生，不用諏觜招忿爭。
世事參商君此行，桂酒椒漿石井美。
山鬼幽篁衣薜荔，暮江老柳繫歸船。
蛟宮涵星動深淵，張帆自慣夕風恬。
九折摧輪鵠翼短，他年君車當軫轉。
五丈渠
作者：晁補之
朝代：宋

五丈渠，河水齧堤三里餘。
懸流下噴水渤潏，訛言相驚有怪物。
濼東漁子浮兩舠，清晨徑流雙鬣搖。
驚人跳起橫觸島，大鱘十尺長夭矯。
殺之信宿不敢言，並村稍稍聞者諠。
伐鱗封肉擔揭去，兩日一村貓犬飫。
夜來水泛州西原，青青百頃白波翻。
里巫推變咎漁子，豫且賊神實爲此。
此邦一年不穀食，賣魚取錢當常職。
聞道相家口，津人無敢憑。
大魚死，小魚靈。
以蒼陵谷引水記呈毅父惠詩次韵
作者：晁補之
朝代：宋

與君暮從栖岩東，有泉鏘然發深谷。
人言祥符行幸城無水，跨野疏泉此山足。
後來修廢吳與李，誰其記者江休復。
我欲重銘章聖功，借君巨筆鏨寒玉。
仲光寄紵袍
作者：晁補之
朝代：宋

手裁白紵製新袍，犢鼻應憐犬子勞。
倚仗衡門聊服此，良人身不屬臨洮。
任承制挽辭劉校勘槩求作
作者：晁補之
朝代：宋

生業清談外，浮名痛飲餘。
誰令力如虎，坐使食無魚。
壁冷猶鳴劍，床空未卷書。
呻吟待河潤，秋柏只遺墟。
依韵和子充雜言
作者：晁補之
朝代：宋

君不見東方朔，避世金馬門，侏儒倡郭同陸沉。
滑稽突梯意已深，不如孫登閉口逃蘇門。
身猶孤鳳無與鄰，心知嵇生未識真。
兒童讀書聞入孝，遭時有用可以移於君。
孔子繫易辭，尊乾而卑坤。
耦耕未足問禮則，鳥獸固自群荆榛。
孟嘗聲勢，一旦消歇，冢上之牧良可悲。
苟爲貧賤不濟物，身死泯然俱若茲。
聞君早慕棲竹林，何忽作此悲來吟。
嚴君肥遯業討論，少年宜自有異聞。
窮達俱性外，學者所不陳，惟勿枉道寧屈身。
豈欲行不由徑如滅明，不然不欲乞醯於鄰同微生。
白駒雖潔，空谷難久將誰親，當詩一篇差可人。
秋蘭蘼蕪亭下生亦蕃，夫人自有美子何足言，採擷但慰吾愁魂。
吟詩作賦北窗詞更妍，萬言不直一盃何足憐，咿呦聊用窮吾年。
能來西疇清坐一榻橫，長饑亦不轑釜云無羹。
荀卿論義榮，逕庭大不近人情。
是非亦置之，古人踽踽凉凉生何爲。
揚雄擇中庸，反騷痛湘纍。
我今不見雄，此心猶爲君子夷。
世間趣舍不同，豈但羊棗鱠。
陶潛自謂，結廬人世。
無車馬喧，心遠能爾。
安有鄭君，其門如市。
亦能自謂，我心如水。
元符戊寅與無斁弟卜居緡城東述情
作者：晁補之
朝代：宋

四海一居何處卜，北窗祗取見家山。
要無名利來心曲，便有園林出世間。
拙宦莫興三黜歎，老歸未厭百年閑。
先君餘慶期之子，吾駕如今不可還。
先塋治事歸
作者：晁補之
朝代：宋

先人昔慕栖山樂，賤子今懷陟岵悲。
柏葉初生石牆短，况無金带買豐碑。
八六子
作者：晁補之
朝代：宋

喜秋晴。淡雲縈縷，天高群雁南征。正露冷初減蘭紅，風緊潛雕柳翠，愁人漏長夢驚。重陽景物悽清。漸老何時無事，當歌好在多情。暗自想、朱顏並遊同醉，官名韁鎖，世路蓬萍。難相見，賴有黃花滿把，從教淥酒深傾。醉休醒。醒來舊愁旋生。
八聲甘州
作者：晁補之
朝代：宋

謂東坡、未老賦歸來，天未遣公歸。向西湖兩處秋波一種，飛藹澄輝。又擁竹西歌吹，僧老木蘭非。一笑千秋事，浮世危機。應倚平山欄檻，是醉翁飲處，江雨霏霏。送孤鴻相接，今古眼中稀。念平生、相從江海，任飄蓬、不遣此心違。登臨事，更何須惜，吹帽淋衣。
八聲甘州
作者：晁補之
朝代：宋

謂東風、定是海冬來，海上最春先。乍微陽破臘，梅心已省，柳意都遠。雪後南山聳翠，平野欲生煙。記得相逢日，如上林邊。莫嘆春光易老，算今年春老，還有明年。嘆人生難得，常好是朱顏。有隨軒、金釵十二，為醉嬌、一曲踏珠筵。功名事，算何如此，花下尊前。
八音歌二首答黄魯直·其一
作者：晁補之
朝代：宋

金蘭况同心，莫樂心相知。
石田罹清霜，念此百草腓。
絲看煮繭吐，士聽憤悱語。
竹馬非妙齡，美人恐遲暮。
匏繫魯東家，今君尚天涯。
土膏待陽癉，氣至如咄嗟。
革薄不可廓，士迫下流惡。
木無松柏心，蝎處螻蟻託。
八音歌二首答黄魯直·其二
作者：晁補之
朝代：宋

金丹妙通靈，子有遺世術。
石髓不成餐，閔予多滯骨。
絲聲紡事暮，搗聲寒事來。
竹葉將菊花，及時同一盃。
匏器祀天地，貴質不貴華。
土緣井渠繁，生氣泄大和。
革面固非性，小人變丹青。
木雞本無心，風雨安所能。
再和嘉父見貽
作者：晁補之
朝代：宋

使君心賞在高山，櫟社寧煩匠石看。
能似鼠多愁渡谷，仕如鮎鈍笑緣竿。
威儀披霧窺文豹，音韵當衢聽玉鸞。
曾共廣陵花下醉，綈袍應歎一何寒。
再寄定國
作者：晁補之
朝代：宋

河南少尹古臞仙，銷盡新緣窘舊緣。
草字更無千載聖，談言自有一家天。
遠游輕世唯何甚，少貶求容否不然。
選壯坐狂俱齟齬，社樗元自可忘年。
再次韵文潛病起
作者：晁補之
朝代：宋

淮浦見之子，春風初策名。
頗訝謫仙人，有籍白玉京。
晚遇廣文直，老交心愈傾。
同升芸香府，偶坐華髮生。
斯人自龍性，意變難章程。
耆酒不疵吝，身如秋葉輕。
自言士處世，何必冰雪清。
交游滿臺省，毀譽半王城。
不肯效俯仰，畏高侮鰥惸。
常思老伊潁，紫蟹羞吳秔。
我輒抵掌和，音同磬隨笙。
小人奉慈親，皆嘗小人羹。
寒衣婦補綻，學績女娉婷。
日欲江海去，心期楊柳青。
衆木構大厦，豫章倚孤撐。
如子足醫國，可容移疾行。
丹書紫皇告，玉篆五嶽形。
何必陶隠居，吞霞養純精。
訪道自素約，諧心期暮齡。
但恐牽俗緣，志大功不成。
息交屏妻子，此語不須驚。
再用前韵和答
作者：晁補之
朝代：宋

當時同赴飲城西，傾蓋論心已恨遲。
湖海可無年少氣，雪霜還有歲寒枝。
功傳汗竹藏王府，詩入文弢動島夷。
不會書生安用此，眼前睫固未曾知。
再用前韵答之道弟府教授
作者：晁補之
朝代：宋

文辭便是升堂賈，談辯寧非入幕超。
已謂囊中能出穎，那知車下正哀謠。
但從袁盎無何飲，莫笑馮公不見招。
伴我河山訪陳迹，明年紅紫滿陽條。
再用治橋韵奉送毅夫按部將行
作者：晁補之
朝代：宋

降羌當有甲齊山，叛虜應無馬量谷。
莫憂斗米千錢貴，自可航河一葦足。
繡衣不但捕群偷，赦書蠲租亡者復。
知吾勞倦神亦充，白髮何妨面如玉。
再用發字韵謝毅父送茶
作者：晁補之
朝代：宋

開門睹雉不敢發，滯思霾胸須澡雪。
煩君初試一槍旗，救我將隳半輪月。
不應種木便甘棠，清風自是萬夫望。
未須乘此蓬萊去，明日論詩齒頰香。
再用韵和陳伯比二首·其一
作者：晁補之
朝代：宋

田里馮生寧屑去，湖海陳卿時肯來。
詩書好在家四壁，蒲柳蓊然城一隈。
騎上下山益疏矣，鯈從容出何樂哉。
市橋十步即塵土，晚雨蕭蕭殊未回。
再用韵和陳伯比二首·其二
作者：晁補之
朝代：宋

築臺危可瞰坰牧，朝來小雨猶十上。
雖無峻嶺有脩竹，不減山陰同放浪。
青門正爾堪邵平，雲中何必須魏尚。
小池更廣勿近牆，畏與濁渠同滉漾。
冤朐路
作者：晁補之
朝代：宋

棠梨葉戰風騷騷，紙錢窸窣鳴空郊。
背人獨鳥歸寒巢，予亦投村指橫橋。
茅檐霜月照征袍，夜冷不寐聞狐嘷。
悼我爲生良已勞，兩手如龜髀肉消。
青樓公子燒蘭膏，雪壓屋倒飲方豪，睡覺三竿紅日高。
凝祥池上聯句
作者：晁補之
朝代：宋

粉垣周十里，丹碧煥神宮。
樓閣晚多雨，梧桐天早風。
人來夕照外，鳥起白蘋中。
何用厭城郭，滄洲佳興同。
出城三首·其一
作者：晁補之
朝代：宋

桃欲呈紅柳弄陰，麥田青已沒鞋深。
春堤細雨籃輿溼，婆餠焦聲在竹林。
出城三首·其三
作者：晁補之
朝代：宋

堆案文書無了畢，並堤船舫且縈回。
非關董役年年事，自爲春郊得得來。
出城三首·其二
作者：晁補之
朝代：宋

故國龍舟休水調，高城雉堞尚雲間。
蜀岡朝雨如輕霧，不見春江草外山。
出遊龍虎山舟中望仙巖壁立千仞者不可上其高處穴中往往如囷倉棺槨云蓋仙人所居也余意大水人宅山上所作
作者：晁補之
朝代：宋

稽天巨浸洗南荒，尚有千峰骨立强。
民未降丘應宅此，舉頭天壁有囷倉。
出都呈十五叔父
作者：晁補之
朝代：宋

凌兢瘦馬不堪驅，塞眼紅塵暗九衢。
太學虀鹽聊樂只，故園桃李且歸歟。
上書北闕三年困，種豆南山一半蕪。
忍志動心天相我，莫慚關吏辱陳餘。
初上安仁灘清見毛髮其中奇石五色可掇拾也從縣令借圖經溪曰雲錦溪村曰玉石村
作者：晁補之
朝代：宋

行盡江南最遠山，却尋干越上清灘。
秋晴雲錦溪中過，玉石瑰奇一萬般。
初望廬山
作者：晁補之
朝代：宋

休說江南青未了，一庵一徑可容身。
宦程正迫西風急，未是廬山竚足人。
初與文潛入館魯直貽詩并茶硯次韵
作者：晁補之
朝代：宋

黄侯閱世如傳郵，自言何預風馬牛。
草經不下天祿閣，詩入雞林海上州。
兼陳九鼎燦玉鉉，並綴五冕森珠旒。
後來傀磊有張子，姓名並向紫府收。
青春一篇更奇麗，勢到屈宋何秋秋。
洮州石貴雙趙璧，漢水鴨頭如此色。
贈酬不鄙亦及我，刻畫無鹽譽傾國。
月團聊試金井漪，排遣滯思無立錐。
乘風良自興不淺，愁報孟侯無好詩。
別關景暉二首·其一
作者：晁補之
朝代：宋

鄴王臺上幾追陪，臺上鴉鳴古甓摧。
每對燈前青玉笛，不辭花下白銀杯。
九重幽夢驪駒近，百卉佳時鷤䳏催。
更約歡呼須繼日，從教河漢卷星迴。
別關景暉二首·其二
作者：晁補之
朝代：宋

筆陳雲橫未易陪，雁門端見壓城摧。
櫟中麋出君摶飯，地上蛇成我奪杯。
好在田園心事懶，罷休簪組鬢毛催。
稽山爲有知章否，欲泛扁舟定却迴。
北京學直舍對客
作者：晁補之
朝代：宋

鳥聲落檐間，竹色在戶外。
解屨置几前，放杖當椅背。
默然仰棟時，往與古初會。
有時遺坐客，十問不一對。
尚因呼乃覺，笑自謝頑昧。
知非慕蘧子，事去等蜩蛻。
一生所未免，飲食與眠睡。
所以更頹然，可樂本非內。
有心欲何用，橋起則形累。
頼客同門生，曠蕩乃不愧。
北京水後往棣州試進士
作者：晁補之
朝代：宋

晡時北京城，行李上客槎。
二更無人聲，騎馬黄河沙。
誤緣柳灘中，尋炬知田家。
道有轉徙人，襁負依丘麻。
雞鳴不安枕，彷彿墟里斜。
秋瓜抱子母，蕎麥亦已華。
頼茲野物登，爾輩生有涯。
夜宿冠氏驛，旅衾魂夢嘉。
明發縈長坂，晚開堂邑衙。
秋陽此方熾，流汗霑巾紗。
處陰甘吾願，聊逸豈在多。
有風東北來，慘慘飛雨加。
頃時異晦明，稍矚天表霞。
僕夫爲我言，塗梗絕行車。
且還解吾褚，中林侶群鴉。
詩書維永夕，蚤作從復賒。
豈不有王事，奈此僕夫何。
北山道中示公爲
作者：晁補之
朝代：宋

吾方賣劍日，汝正抱孫歸。
昭代無官守，平生近釣磯。
青山上野艇，白水到林扉。
曬棗日猶烈，鳴枝風已威。
荒陂民事少，迂徑客行稀。
傷雨蟬知默，違霜雁見幾。
卜居南縣早，收課北莊微。
行李牧兒識，生涯田叟譏。
烝嘗了歲事，簦屩息塵機。
反舍從爭席，行衢莫振衣。
潛逃多落莫，放浪少歔欷。
文字陪吾老，功名許汝非。
十月九日初謁衛真太清宮二首·其一
作者：晁補之
朝代：宋

虛庭下拜初形肅，秘殿瞻容更魄驚。
何必囊函窺至妙，始知塵垢負平生。
十月九日初謁衛真太清宮二首·其二
作者：晁補之
朝代：宋

帷間角麈千年白，庭下髯羱一點青。
當日乘雲無馬跡，只今遺木盡龍形。
千秋嶺上
作者：晁補之
朝代：宋

永日倦高躋，盤回四望迷。
松根危抱石，嶺路曲隨溪。
馬腹飛雲薄，山腰過雨低。
陰崖不可度，誰此構長梯。
千秋歲
作者：晁補之
朝代：宋

江頭苑外。常記同朝退。飛騎軋，鳴珂碎。齊嘔雲繞扇，趙舞風迴帶。嚴鼓斷，杯盤藉草猶相對。灑涕誰能會。醉臥藤陰蓋。人已去，詞空在。兔園高宴悄，虎觀英遊改。重感慨，驚濤自卷珠瀋海。
千秋歲
作者：晁補之
朝代：宋

玉京仙侶，同受琅函結。風雨隔，塵埃絕。霞觴翻手破，閬苑花前別。鵬翼斂，人間泛梗無由歇。豈憶山中酒，還共溪邊月。愁悶火，時間滅。何妨心似水，莫遣頭如雪。春近也，江南雁識歸時節。
千秋歲
作者：晁補之
朝代：宋

葉舟容易。行盡江南地。南雁斷，無書至。憐君羈旅處。見我飄蓬際。如夢寐。當年閬苑曾相對。休說深心事。但付狂歌醉。那更話，孤帆起。水精溪繞戶。雲母山相砌。君莫去。只堪伴我溪山裡。
南歌子
作者：晁補之
朝代：宋

睡起臨窗坐，妝成傍砌閒。春來莫卷繡簾看。嫌怕東風吹恨、在眉間。鸚鵡花前弄，琵琶月下彈。驀然收袖倚欄干。一向思量何事、點雲鬟。
南歌子
作者：晁補之
朝代：宋

霜細猶欺柳，風柔已弄梅。東園捶鼓賞新醅。喚取舞周歌沈、探春回。妙舞堪千盞，長歌可百杯。笑人將恨上春臺。勸我十分一舉、兩眉開。
即事
作者：晁補之
朝代：宋

半刺還爲權刺史，朝衙不坐坐鈴齋。
案頭通事通何事，昨夜東園芍藥開。